Πρόταση για ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί καθορισμού προσανατολισμών για τα διευρωπαϊκά δίκτυα ενέργειας και περί καταργήσεως των αποφάσεων αριθ. 96/391/ΕΚ και αριθ. 1229/2003/ΕΚ [ SEC (2003) 1369 ]

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΕΙΣΑΓΩΓΗ ΚΑΙ ΠΕΡΙΛΗΨΗ

Με την προσχώρηση των δέκα νέων κρατών μελών απαιτείται η προσαρμογή των προσανατολισμών για τα διευρωπαϊκά δίκτυα (ΔΕΔ) έτσι ώστε να συνεκτιμηθεί ιδιαίτερα η θέση των χωρών που προσχωρούν και να επιτραπεί η χρηματοδότηση έργων κοινού ενδιαφέροντος στη διευρυμένη Ένωση. Η αναθεώρηση αυτή των προσανατολισμών-ΔΕΔ περιλαμβάνει τα έργα που απαιτούνται για να συνδεθούν οι προσχωρούσες χώρες προκειμένου να αποτελέσουν τμήμα της εσωτερικής αγοράς ηλεκτρισμού και φυσικού αερίου.

Πολλά έργα που συνδέουν την Κοινότητα με τις προσχωρούσες χώρες είναι ήδη επιλέξιμα για χρηματοδότηση στα πλαίσια των διευρωπαϊκών δικτύων. Ωστόσο, λόγω της ταχύτητας με την οποία δημιουργείται η ευρύτερη ευρωπαϊκή αγορά ηλεκτρισμού και αερίου, απαιτείται να οριστικοποιηθεί ο κατάλογος των έργων που είναι τώρα επιλέξιμα.

Εκτός από την αναθεώρηση αυτή που γίνεται προκειμένου να συμπεριληφθούν τα έργα κοινού ενδιαφέροντος για τις προσχωρούσες χώρες, παρόμοια προσέγγιση απαιτείται όσον αφορά τις γειτονικές χώρες. Η ανακοίνωση της Επιτροπής σχετικά με την ανάπτυξη ενεργειακής πολιτικής για τη διευρυμένη Ευρωπαϊκή Ένωση [1], τις γειτονικές χώρες και τις χώρες εταίρους πραγματεύεται την ανάγκη αυτή και προτείνει συγκεκριμένες δράσεις και έργα που θα πρέπει να συμπεριληφθούν στους προσανατολισμούς-ΔΕΔ. Η σταδιακή δημιουργία μιας πραγματικής ευρωπαϊκής αγοράς ηλεκτρισμού και αερίου, που θα περιλαμβάνει δυνητικώς πάνω από 35 χώρες με πληθυσμό που θα ξεπερνά τα 600 εκατομμύρια, θα πρέπει να αποτελεί σαφή μεσοπρόθεσμο στόχο της Ευρωπαϊκής Ένωσης. Η αγορά αυτή θα πρέπει να συγκροτηθεί με βάση κοινά πρότυπα όσον αφορά το άνοιγμα των αγορών, την προστασία του περιβάλλοντος και την ασφάλεια.

[1] COM(2003)262, 13.5.2003

Η Επιτροπή εξέδωσε το 2001 ανακοίνωση σχετικά με την ευρωπαϊκή ενεργειακή υποδομή [2]. Προκειμένου οι ευρύτερες Ευρωπαϊκές αγορές ηλεκτρισμού και αερίου να λειτουργήσουν αποτελεσματικά δεν επαρκεί η εφαρμογή κοινών κανόνων και προτύπων.αλλά είναι επίσης αναγκαίο να υπάρχουν οι ενδεδειγμένες υποδομές που να συνδέουν τις χώρες μέλη. Στην ανακοίνωση του 2001 προτάθηκαν ορισμένα μέτρα, που συμπεριλαμβάνουν στόχο διασύνδεσης κατά 10% για τον ηλεκτρισμό και την κατά προτεραιότητα χρηματοδότηση για τα διευρωπαϊκά δίκτυα, ορισμένων έργων που καθορίζονται ως έργα προτεραιότητας ευρωπαϊκού ενδιαφέροντος.

[2] CΟΜ(2001)775, 20.12.2001

Η ανακοίνωση αυτή έτυχε θετικής υποδοχής στο Συμβούλιο της Βαρκελώνης, που ενέκρινε ιδιαίτερα το στόχο του 10 %. Η Επιτροπή πρότεινε επίσης την αύξηση του υφιστάμενου ανώτερου ορίου στην συμμετοχή για την φάση ανάπτυξης ενός έργου από 10% σε 20% για τα έργα προτεραιότητας. Το σημείο αυτό παραμένει υπό συζήτηση στο Συμβούλιο.

Προκειμένου να εξασφαλιστεί η αποτελεσματική λειτουργία της διευρυμένης Ευρωπαϊκής αγοράς καθώς και η μελλοντική τροφοδοσία με φυσικό αέριο της Ευρωπαϊκής Ένωσης, απαιτείται η κατασκευή νέων υποδομών. Αυτό απαιτεί στενή συνεργία μεταξύ της Κοινότητας και των χωρών-προμηθευτών, καθώς και εκείνων που εμπλέκονται ως περιοχές διαμετακόμισης. Από την άποψη αυτή έχει ζωτική σημασία η δέσμευση από οικονομικής και πολιτικής πλευράς της ΕΕ για νέα αναπτυξιακά έργα, ενίσχυση και διαφοροποίηση του εφοδιασμού της Κοινότητας με φυσικό αέριο.

Το φυσικό αέριο μεταφέρεται στην Ευρώπη συχνά από μεγάλη απόσταση. Οι σωληναγωγοί μεταφοράς φυσικού αερίου θα διαχωρίζονται όλο και περισσότερο σε δύο διαφορετικές κατηγορίες: αγωγοί εφοδιασμού που μεταφέρουν φυσικό αέριο στην Ευρωπαϊκή Ένωση και εσωτερικοί αγωγοί που μεταφέρουν το εισαγόμενο φυσικό αέριο εντός της ΕΕ. Λόγω της κατακόρυφα αυξανόμενης ζήτησης σε φυσικό αέριο, υπάρχει συνεχής ανάγκη κατασκευής νέων αγωγών εφοδιασμού. Μέχρι σήμερα έχει πραγματοποιηθεί περιορισμένος μόνον συντονισμός και βελτιστοποίηση της χρήσης αυτών των εσωτερικών δικτύων. Με την διεύρυνση και την πλήρη υλοποίηση της εσωτερικής αγοράς φυσικού αερίου, τα διασυνδεδεμένα δίκτυα φυσικού αερίου εντός της ΕΕ είναι δυνατόν να χρησιμοποιηθούν κατά πιο ευέλικτο τρόπο. Ωστόσο θα απαιτούνται πάντα οι επενδύσεις για εσωτερικούς αγωγούς στην ΕΕ.

Ο έλεγχος των κριτικών ενεργειακών υποδομών εξαρτάται σε υψηλό βαθμό από την ασφάλεια και την αξιοπιστία των υποδομών ICT που χρησιμοποιούνται για την παρακολούθηση και τη ρύθμιση.

Όσον αφορά τα έργα προτεραιότητας, ενδείκνυται να παρασχεθεί η δυνατότητα στην Επιτροπή να ορίσει συντονιστές για άξονες προτεραιότητας ή για έργα προτεραιότητας και να εκδώσει διακήρυξη ευρωπαϊκού ενδιαφέροντος για διασυνοριακά έργα προτεραιότητας. Τα νέα αυτά εργαλεία είναι αναγκαία προκειμένου να επιταχυνθεί η προετοιμασία των έργων και να διευκολυνθεί η προώθησή τους, παρά τις χρονοβόρες διαδικασιές έγκρισης.

Ενδείκνυται επίσης η ενσωμάτωση, στην παρούσα απόφαση, της απόφασης 96/391/ΕΚ σχετικά με τη διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας, επειδή και οι δύο αποφάσεις καθορίζουν προσανατολισμούς για τα ίδια δίκτυα.

2. ΠΡΟΣ ΕΝΤΑΞΗ ΚΡΑΤΗ / ΥΠΟΨΗΦΙΕΣ ΧΩΡΕΣ

A. Κεντρική και Ανατολική Ευρώπη

Ηλεκτρισμός

Στον τομέα των διασυνδέσεων δικτύων ηλεκτρισμού η ΕΕ έχει ήδη μια μάλλον μακρά ιστορία όσον αφορά τη σύνδεση με τις χώρες της Κεντρικής και Ανατολικής Ευρώπης. Κατά την δεκαετία του 1980, οι συνδέσεις με το σύστημα της Ανατολικής Ευρώπης πραγματοποιούνταν μέσω των επίνωτων σταθμών μετατροπής. Το 1995, το σύγχρονο σύνορο του συστήματος UCTE [3] μετακινήθηκε στα ανατολικά σύνορα της Πολωνίας και της Σλοβακίας, με την ενσωμάτωση της Τσεχικής Δημοκρατίας, της Ουγγαρίας και της Σλοβενίας.

[3] UCTE = Ένωση για το συντονισμό της μεταφοράς ηλεκτρισμού

Η αγορά ηλεκτρισμού στις χώρες της Κεντρικής και Ανατολικής Ευρώπης (Πολωνία, Τσεχική Δημοκρατία, Σλοβακία, Ουγγαρία και Σλοβενία) αναπτύσσεται ραγδαίως. Μετά τις αλλαγές στην Ανατολική Ευρώπη κατά την δεκαετία του ´90, η κατανάλωση ηλεκτρισμού μειώθηκε, αλλά αναμένεται να αυξηθεί στο μέλλον. Η Πολωνία και η Τσεχική Δημοκρατία έχουν ήδη για ορισμένο διάστημα πραγματοποιήσει εξαγωγές ηλεκτρικής ενέργειας προς τη Γερμανία και την Ιταλία (μέσω της Σλοβενίας) μετά τον συγχρονισμό των δικτύων UCTE και CENTREL [4] το 1995. Οι διασυνδέσεις προς τη Γερμανία και την Ιταλία έχουν προς το παρόν φθάσει σε κορεσμό. Αυτό σημαίνει πως η πλήρη ενσωμάτωση των χωρών της Κεντρικής και Ανατολικής Ευρώπης στην εσωτερική αγορά ηλεκτρισμού θα αυξήσει τις ροές στις διασυνδέσεις αυτές σε οριακό μόνο βαθμό, χωρίς την δυνατότητα αύξησης της δυναμικότητας.

[4] CENTREL = Περιφερειακή ομάδα οργανισμών εκμετάλλευσης συστημάτων μεταφοράς που καλύπτουν την Τσεχική Δημοκρατία, την Πολωνία, την Σλοβακία και την Ουγγαρία.

Η αυξημένη δυναμικότητα ή η κατασκευή νέων γραμμών διασύνδεσης μεταξύ της Γερμανίας και της Πολωνίας / Τσεχικής Δημοκρατίας επηρεάζει επίσης σημαντικά το εσωτερικό γερμανικό δίκτυο. Η αυξημένη δυναμικότητα αιολικής ενέργειας στη Βόρεια Γερμανία θα πρέπει να μεταφερθεί προς νότο με την εν μέρει χρησιμοποίηση των ιδίων γραμμών με εκείνες που χρησιμοποιούνται για τις εισαγωγές από την Πολωνία και την Τσεχική Δημοκρατία.

Η Αυστρία διαθέτει μικρή σχετικά δυναμικότητα μεταφοράς λόγω ορεινών συνθηκών και λόγω της έντονης τοπικής αντίδρασης κατά της εγκατάστασης νέων γραμμών μεταφοράς. Αυτό εμπόδισε επίσης την κατασκευή νέων γραμμών διασύνδεσης με τις γειτονικές χώρες. Ως αποτέλεσμα το εσωτερικό δίκτυο προβλέπεται πως θα υπερφορτωθεί.

Φυσικό αέριο

Οι κυριότεροι αγωγοί εφοδιασμού από τη Ρωσία προς την Ευρώπη διασχίζουν τις προσχωρούσες χώρες (ιδίως την Πολωνία, την Σλοβακία και την Τσεχική Δημοκρατία). Το ευρωπαϊκό διασυνδεδεμένο δίκτυο φυσικού αερίου επεκτείνεται έως αυτές τις χώρες διαμετακόμισης. Όταν οι χώρες αυτές θα αποτελέσουν πλήρες μέρος της εσωτερικής αγοράς αερίου θα υπάρχει η δυνατότητα αποδοτικότερης λειτουργίας του δικτύου. Η ανάγκη ενισχύσεων στο διασυνδεδεμένο τμήμα του δικτύου απαιτεί προσεκτική ανάλυση, συνεκτιμώντας τη νέα κατάσταση της αγοράς.

B. Βαλτικά Κράτη

Ηλεκτρισμός

Τα ηλεκτρικά δίκτυα των Βαλτικών κρατών (Εσθονία, Λετονία και Λιθουανία) συνδέονται με τη Ρωσία και δεν υπάρχει ακόμη σύνδεση με κανένα από τα σημερινά κράτη μέλη της ΕΕ ή με τις προσχωρούσες χώρες. Τα Βαλτικά κράτη έχουν συμφωνήσει στη δημιουργία μιας κοινής αγοράς ηλεκτρικής ενέργειας της Βαλτικής (CBEM). Πραγματοποιήθηκαν με επιτυχία τεχνικές δοκιμές για το διαχωρισμό του ηλεκτρικού συστήματος από το αντίστοιχο ρωσικό και την ανεξάρτητη λειτουργία του. Ωστόσο αυτό δεν είναι προς το παρόν οικονομικά σκόπιμο καθώς θα απαιτούσε σημαντικά ποσά ενέργειας για έλεγχο, απόθεμα και εφεδρεία η οποία προς το παρόν παρέχεται από το ρωσικό σύστημα.

Κάθε μελλοντική απόφαση σχετικά με πιθανή διασύνδεση των συστημάτων ηλεκτρισμού της ΕΕ και της Ρωσίας θα πρέπει να λάβει πλήρως υπόψη τα συμφέροντα της διευρυμένης Ένωσης και ιδιαιτέρως των Βαλτικών κρατών. Τα Βαλτικά κράτη προετοιμάζονται για την ενσωμάτωση τους στην εσωτερική αγορά ηλεκτρισμού. Δύο έργα έχουν προχωρήσει περισσότερο: Υποβρύχιο καλώδιο Εσθονίας - Φινλανδίας (Estlink) και σύνδεση Λιθουανίας - Πολωνίας (υπό τις προϋποθέσεις που τονίστηκαν σε μία πρόσφατη μελέτη σκοπιμότητας της Ευρωπαϊκής Τράπεζας για την Ανασυγκρότηση και Ανάπτυξη - ΕΤΑΑ).

Φυσικό αέριο

Τα Βαλτικά κράτη τροφοδοτούνται προς στιγμήν κυρίως από ένα προμηθευτή, τη Ρωσία. Προκειμένου να εξασφαλιστεί εναλλακτική πηγή τροφοδοσίας για το φυσικό αέριο στην αγορά των Βαλτικών κρατών, μελετήθηκε η δημιουργία σωληναγωγού από την Δανία μέσω της Πολωνίας που θα μεταφέρει φυσικό αέριο από τη Βόρεια Θάλασσα.

Η Λετονία διαθέτει μεγάλα αποθέματα φυσικού αερίου, τα οποία είναι δυνατόν να αξιοποιηθούν από όλες τα Βαλτικά κράτη και κατά συνέπεια έχουν στρατηγική σημασία για τη τροφοδοσία με φυσικό αέριο ολόκληρης της περιοχής. Η Λιθουανία σχεδιάζει την κατασκευή δυναμικότητας αποθήκευσης φυσικού αερίου για να εξασφαλίσει την εθνική τροφοδοσία. Εναλλακτική λύση θα ήταν η μίσθωση χωρητικότητας από την αποθηκευτική δυνατότητα της Λετονίας.

Οι κύριοι αγωγοί μεταφοράς φυσικού αερίου από την Ρωσία προς την Κεντρική Ευρώπη δεν διέρχονται από τα Βαλτικά κράτη. Νέα έργα για αγωγούς είναι δυνατόν να επηρεάσουν την κατάσταση εφοδιασμού με αέριο στην περιοχή της Βαλτικής. Το αποκαλούμενο έργο βόρειου αγωγού μεταφοράς αερίου από την Πετρούπολη στη Γερμανία έχει δυνατότητα διακλάδωσης προς τα Βαλτικά κράτη. Ο αγωγός αυτός είναι δυνατόν να εξασφαλίσει δεύτερη πηγή εφοδιασμού μέσω αντίστροφης ροής, εφόσον συνδεθεί με τις πηγές φυσικού αερίου στην Βορειοδυτική Ευρώπη. Είναι επίσης δυνατόν να προβλεφθεί συνέργια μεταξύ της αύξησης της ποσότητας του αερίου που διακινείται μέσω των Βαλτικών κρατών και της αναβάθμισης του αγωγού Yamal.

Γ. Νησιά: Κύπρος - Μάλτα

Τα δίκτυα ηλεκτρισμού της Κύπρου και της Μάλτας δεν είναι συνδεδεμένα με τα ηπειρωτικά συστήματα.

Στην Κύπρο και στη Μάλτα δεν διατίθεται φυσικό αέριο. Ωστόσο υπάρχουν σχέδια εισαγωγής φυσικού αερίου και στις δύο προσχωρούσες χώρες.

Για την Κύπρο, θα απαιτηθεί νέα επένδυση σε τερματικό σταθμό παραλαβής υγροποιημένου φυσικού αερίου ή σύνδεση με τον Αραβικό αγωγό αερίου προκειμένου το νησί να τροφοδοτηθεί με φυσικό αέριο.

Για τη Μάλτα, έχουν εξεταστεί δύο έργα μέχρι στιγμής: ένας αγωγός φυσικού αερίου αποκλειστικής χρήσης από την Σικελία ή μία σύνδεση με τον αγωγό φυσικού αερίου Λιβύης - Ιταλίας.

3. ΝΟΤΙΟΑΝΑΤΟΛΙΚΗ ΕΥΡΩΠΗ

Στην ανακοίνωση σχετικά με την ενεργειακή πολιτική και τις γειτονικές χώρες της ΕΕ, τα ακόλουθα έργα καθορίστηκαν ως ύψιστης σημασίας και θα ήταν δυνατόν να προσελκύσουν την πολιτική και πιθανώς οικονομική στήριξη της Κοινότητας κατά τα επόμενα έτη ώστε να επιτευχθούν οι στόχοι δημιουργίας περιφερειακής αγοράς ηλεκτρισμού και να διασφαλιστεί η ασφάλεια εφοδιασμού με αέριο:

Έργα ηλεκτρισμού για την ενσωμάτωση της Νοτιοανατολικής Ευρώπης στην ευρωπαϊκή εσωτερική αγορά:

* Αδριατική γραμμή μέσω υποσταθμού Mostar (Βοσνία-Ερζεγοβίνη) και μέσω Ελμπασάν (Αλβανία)

* Δεύτερη γραμμή μέσω του υποσταθμού Ernestinovo (Κροατία)

Έργα φυσικού αερίου για τη βελτίωση της ασφάλειας εφοδιασμού της Ευρώπης με φυσικό αέριο:

* Αγωγός αερίου Τουρκίας - Ελλάδας - Ιταλίας: διασύνδεση μέσω της Νοτιοανατολικής Ευρώπης προκειμένου το αέριο της Κασπίας και του Ιράν να μεταφερθεί στις αγορές της διευρυμένης ΕΕ και των Βαλκανικών Χωρών. Επιπλέον, η ανάστροφη ροή από την Ιταλία προς την Ελλάδα θα επιτρέψει την διάθεση του αερίου του Μαγκρέμπ στις βαλκανικές χώρες.

* Αγωγός αερίου Τουρκίας - Βουλγαρίας - Ρουμανίας - Ουγγαρίας - Αυστρίας.

4. ΜΕΣΟΓΕΙΑΚΕΣ ΧΩΡΕΣ

Στην ανακοίνωση σχετικά με την ενεργειακή πολιτική και τις γειτονικές χώρες της ΕΕ, τα ακόλουθα έργα καθορίστηκαν ως ύψιστης σημασίας και θα ήταν δυνατόν να προσελκύσουν την πολιτική και πιθανώς οικονομική στήριξη της Κοινότητας κατά τα επόμενα έτη ώστε να επιτευχθούν οι στόχοι δημιουργίας περιφερειακής αγοράς ηλεκτρισμού και να διασφαλιστεί η ασφάλεια εφοδιασμού με αέριο:

Έργα ηλεκτρισμού για την ενσωμάτωση των Μεσογειακών χωρών στην ευρωπαϊκή εσωτερική αγορά:

* ενίσχυση της δυναμικότητας μεταφοράς μεταξύ Μαρόκου και Ισπανίας.

* διασύνδεση μεταξύ Ελλάδας και Τουρκίας.

* διασύνδεση μεταξύ Αλγερίας και Ισπανίας.

* διασύνδεση μεταξύ Ιταλίας και Τυνησίας.

* διασύνδεση μεταξύ Ιταλίας και Λιβύης.

Έργα φυσικού αερίου για τη βελτίωση της ασφάλειας του εφοδιασμού της Ευρώπης με φυσικό αέριο:

* Τροφοδοσία της Ισπανίας και της Γαλλίας από την Αλγερία (αγωγός Medgaz),

* Σωληναγωγός από την Αλγερία μέσω της Σαρδηνίας και πιθανώς μέσω της Κορσικής για τον εφοδιασμό της Ιταλίας και της Γαλλίας με φυσικό αέριο,

* Δακτύλιος φυσικού αερίου Ανατολικής Μεσογείου που περιλαμβάνει 6 τμήματα: Αίγυπτος - Λιβύη, Αίγυπτος - Ιορδανία, Συρία, Λίβανος, Κύπρος, Τουρκία.

* Τερματικός σταθμός εξαγωγής υγροποιημένου φυσικού αερίου στην Αίγυπτο για τον εφοδιασμό της διευρυμένης ΕΕ.

5. ΡΩΣΙΑ

Στην ανακοίνωση σχετικά με την ενεργειακή πολιτική και τις γειτονικές χώρες της ΕΕ, τα ακόλουθα έργα καθορίστηκαν ως ύψιστης σημασίας και θα ήταν δυνατόν να προσελκύσουν την πολιτική και πιθανώς οικονομική στήριξη της Κοινότητας κατά τα επόμενα έτη ώστε να επιτευχθούν οι στόχοι δημιουργίας περιφερειακής αγοράς ηλεκτρισμού και να διασφαλιστεί η ασφάλεια εφοδιασμού με αέριο:

Έργα ηλεκτρισμού για την ενσωμάτωση της Ρωσίας και των λοιπών χωρών της Κοινοπολιτείας Ανεξαρτήτων Κρατών (ΚΑΚ) στην ευρωπαϊκή εσωτερική αγορά:

* Για τη διασύνδεση των συστημάτων ηλεκτρισμού της ΕΕ και της Ρωσίας υπάρχουν δύο επιλογές, η σύγχρονη και η ασύγχρονη σύνδεση. Η ασύγχρονη σύνδεση, που επιτρέπει μεγαλύτερο έλεγχο επί των ροών, επιτρέπει σταδιακή αύξηση της δυναμικότητας χωρίς σημαντικές αλλαγές στα συστήματα ελέγχου των δύο δικτύων. Ωστόσο ο εξοπλισμός διασύνδεσης είναι μάλλον ακριβός. Η σύγχρονη σύνδεση δημιουργεί περισσότερες δυσκολίες από πλευράς εναρμόνισης των προδιαγραφών λειτουργίας και ασφάλειας από την ασύγχρονη σύνδεση. Ωστόσο, η σύγχρονη σύνδεση επιτρέπει την δημιουργία σημαντικά μεγαλύτερης δυναμικότητας διασύνδεσης. Σαφής προϋπόθεση για την πλήρη διασύνδεση μεταξύ των δικτύων ηλεκτρισμού της ΕΕ και εκείνων των γειτονικών χωρών είναι η απόφαση ότι η διασύνδεση θα εξαρτάται από την τήρηση περιβαλλοντικών απαιτήσεων και απαιτήσεων πυρηνικής ασφάλειας και ότι δεν θα πρέπει σε καμία περίπτωση να θέτει σε κίνδυνο την ασφάλεια και την αξιοπιστία των δύο δικτύων και των συστημάτων ηλεκτρισμού [5]. Το 2003, πραγματοποιήθηκε στη Μόσχα συνέδριο των ρυθμιστικών αρχών ενέργειας και συστάθηκε ομάδα εργασίας από την Eurelectric και την ρωσική επιχείρηση ηλεκτρισμού για την περαιτέρω μελέτη του τρόπου διασύνδεσης των συστημάτων.

[5] Θα μπορούσε επίσης να εξεταστεί η υβριδική σύνδεση μεταξύ των συστημάτων ηλεκτρισμού της ΕΕ και της Ρωσίας, που θα ξεκινούσε με περιορισμένο αλλά αυξανόμενο αριθμό ασύγχρονων συνδέσεων (νωτεπίνωτων σταθμών μετατροπής ΕΡ/ΣΡ/ΕΡ και γραμμών συνεχούς ρεύματος στην περίπτωση που οι αποστάσεις μεταφοράς είναι μεγαλύτερες) και με την προσθήκη σύγχρονων συνδέσεων όταν ληφθούν υπόψη ζητήματα λειτουργικότητας και ασφάλειας.

Έργα φυσικού αερίου για τη βελτίωση της ασφάλειας εφοδιασμού της Ευρώπης με φυσικό αέριο :

* Το έργο του Βόρειου Διευρωπαϊκού αγωγού φυσικού αερίου, μήκους περίπου 1.295 χιλιομέτρων που θα μπορούσε να μεταφέρει ρωσικό φυσικό αέριο από την ρωσική ακτή βόρεια της Πετρούπολης κάτω από την Βαλτική, στη Βόρεια Γερμανία και στη συνέχεια μέσω των Κάτω Χωρών στο Ηνωμένο Βασίλειο. Η απώτατη πηγή φυσικού αερίου για τον αγωγό αυτόν θα είναι το νέο πεδίο Stokman όταν αυτό αναπτυχθεί.

* Ένα δεύτερο δίκτυο αγωγών φυσικού αερίου Yamal-Ευρώπης μέσω της Λευκορωσίας και της Πολωνίας, που θα οδεύει παράλληλα προς το πρώτο.

6. ΟΥΚΡΑΝΙΑ ΚΑΙ ΛΕΥΚΟΡΩΣΙΑ

Το ρωσικό σύστημα ηλεκτρισμού συνδέεται με σύγχρονη σύνδεση με εκείνο των υπόλοιπων χωρών της ΚΑΚ. Κατά συνέπεια, η υπάρχουσα σύνδεση με τη Ρωσία και μια συμφωνία σχετικά με ζητήματα εμπορίου, περιβάλλοντος και ασφάλειας που αναφέρονται παραπάνω, θα ήταν δυνατόν να αποτελέσουν σωστή βάση για την επιδίωξη ανάπτυξη παρόμοιας προσέγγισης με άλλες χώρες της ΚΑΚ και κυρίως με την Ουκρανία και τη Λευκορωσία, υπό τον όρο ότι τηρούνται οι περιβαλλοντικές απαιτήσεις και οι απαιτήσεις πυρηνικής ασφάλειας εκ μέρους των εν λόγω χωρών.

Όσον αφορά το φυσικό αέριο η αύξηση των συνολικών επιδόσεων, της ασφάλειας και της προστασίας του ουκρανικού δικτύου διαμετακόμισης φυσικού αερίου αποτελεί σημαντική αποστολή για την Ουκρανία αλλά επίσης και σημαντικό ζήτημα από άποψης ασφάλειας εφοδιασμού της ΕΕ και θα έπρεπε να γίνει επιλέξιμο στα πλαίσια του μηχανισμού των διευρωπαϊκών δικτύων.

7. ΧΡΗΜΑΤΟΔΟΤΗΣΗ

Οι νέοι σωληναγωγοί φυσικού αερίου για την κάλυψη των μελλοντικών αναγκών της Κοινότητας θα κατασκευαστούν ή θα διέλθουν αναγκαστικά μέσω περιοχών όπου η ασφάλιση έναντι πολιτικών κινδύνων αποτελεί προϋπόθεση για την προσέλκυση χρηματοδότησης. Η ασφάλιση αυτή πιθανώς να είναι δαπανηρή. Η συμμετοχή της Κοινότητας σε τέτοιου είδους δαπάνες, για έργα που είναι σαφώς προς το συμφέρον της ΕΕ μπορεί να αποτελέσει πραγματικό καταλύτη και κίνητρο για την ανάπτυξη των δικτύων αυτών. Ενδείκνυται συνεπώς η αναθεώρηση των προσανατολισμών ΔΕΔ ενέργειας προκειμένου όλα τα σχετικά έργα να καταστούν επιλέξιμα. Για τα έργα αυτά, η συμμετοχή στις δαπάνες για τέτοιου είδους ασφάλιση πρέπει να γίνει δυνατή στα πλαίσια του κοινοτικού δημοσιονομικού κανονισμού για έργα ΔΕΔ (ΕΚ αριθ. 2236/95) ο οποίος ενδείκνυται να αξιοποιηθεί κατά περίπτωση στο μέγιστο των δυνατοτήτων.

8. ΠΕΡΑΙΤΕΡΩ ΠΡΟΩΘΗΣΗ ΤΩΝ ΕΡΓΩΝ ΠΡΟΤΕΡΑΙΟΤΗΤΑΣ

Όσον αφορά τους μηχανισμούς που προβλέπονται από τους προσανατολισμούς ΔΕΔ ενέργειας σχετικά με την προώθηση της προετοιμασίας και υλοποίησης έργων προτεραιότητας, προτείνονται δύο περαιτέρω βήματα, συγκεκριμένα η δυνατότητα για την Επιτροπή:

(i) να χαρακτηρίσει με τον υψηλότερο βαθμό προτεραιότητας, μέσω Διακήρυξης ευρωπαϊκού ενδιαφέροντος, τα διασυνοριακά έργα προτεραιότητας με σημαντικές επιπτώσεις στην ενοποίηση των σχετικών δικτύων.

(ii) να διορίσει συντονιστή για δεδομένο άξονα προτεραιότητας ή για μεμονωμένο έργο προτεραιότητας.

Τα νέα αυτά βήματα προτείνονται προκειμένου να αντιμετωπιστούν δυσκολίες που σχετίζονται με διαφορές στον προγραμματισμό, τις προτεραιότητες και τις μεθοδολογίες όσον αφορά την ανάλυση διασυνοριακών έργων.

9. ΔΙΑΚΗΡΥΞΗ ΕΥΡΩΠΑΪΚΟΥ ΕΝΔΙΑΦΕΡΟΝΤΟΣ

Η έλλειψη προόδου που παρατηρείται προς το παρόν, για σειρά έργων προτεραιότητας της ενεργειακής υποδομής, συνδέεται με εμπόδια στις διαδικασίες έγκρισης που αφορούν την χάραξη και τις περιβαλλοντικές επιπτώσεις των έργων. Πράγματι οι αυξανόμενες αντιρρήσεις του κοινού για την κατασκευή εναέριων γραμμών μεταφοράς υψηλής τάσης και υποσταθμών, καθυστερούν σημαντικά την κατασκευή εξαιρετικά αναγκαίων υποδομών μεταφοράς στον τομέα του ηλεκτρισμού. Το παρατηρούμενο χρονικό διάστημα για την διαδικασία αδειοδότησης, συμπεριλαμβανομένης και της αξιολόγησης των περιβαλλοντικών επιπτώσεων και των προσφυγών για τη χορήγηση άδειας κυμαίνεται από 5 έως 10 έτη. Αυτή η χρονική καθυστέρηση τείνει να αυξηθεί περαιτέρω ως αποτέλεσμα του εντονότερου δημόσιου και πολιτικού ενδιαφέροντος για τα έργα.

Συγκεκριμένες πρακτικές όσον αφορά της διαδικασίες αδειοδότησης στις διάφορες χώρες όπως οι μελέτες περιβαλλοντικών επιπτώσεων, οι συναντήσεις δημόσιας διαβούλευσης, οι αποζημιώσεις στους ιδιοκτήτες γης, τα δικαιώματα διέλευσης, οι ειδικές λύσεις δηλαδή συμπαγείς δομές κλπ., εμφανίζουν σημαντικές διαφορές και αλληλοσυνδεόμενες πολυπλοκότητες. Οι ενέργειες που πρέπει να αναληφθούν, η κατάστασή τους και η πρόοδος που έχει γίνει είναι δυνατόν να απεικονιστούν μόνο σε εξαιρετικά πολύπλοκα γραφήματα ροής λογιστικού τύπου της διαδικασίας χορήγησης της άδειας.

Κατά συνέπεια, απαιτείται ο ανάλογος εξορθολογισμός των διαδικασιών αδειοδότησης για τα διασυνοριακά έργα προτεραιότητας εξαιρετικού ευρωπαϊκού ενδιαφέροντος όταν εμπλέκονται αρκετά κράτη μέλη. Προκειμένου να υποβοηθηθεί η επίλυση του προβλήματος, εισάγεται στην παρούσα απόφαση η Διακήρυξη ευρωπαϊκού ενδιαφέροντος.

Πρέπει επίσης να ληφθούν μέτρα για να εξασφαλιστεί πως η Κοινότητα υλοποιεί τις προτεραιότητες που επιλέγει, μέσω της χρήσης των χρηματοδοτικών της μέσων. Κατά συνέπεια, οι ενισχύσεις που χορηγούνται στα διευρωπαϊκά δίκτυα, ιδίως από τα Διαρθρωτικά Ταμεία και από τα προενταξιακά χρηματοδοτικά μέσα, οφείλουν φυσικά να δώσουν προτεραιότητα στα έργα αυτά, με ταυτόχρονη συμμόρφωση με τους ειδικούς κανόνες και κριτήρια που ισχύουν για κάθε ένα από αυτά τα μέσα. Η παράλληλη πρόταση τροποποίησης του κανονισμού δημοσιονομικής ενίσχυσης ΔΕΔ αριθ. 2236/95 παρέχει τη δυνατότητα για τα έργα προτεραιότητας, συμπεριλαμβανομένων και των διασυνοριακών τους τμημάτων, να λάβουν κοινοτική συγχρηματοδότηση ποσοστού μέχρι 20% της δαπάνης των έργων.

Τέλος, με δεδομένη τη δυσμενή επίπτωση που είναι δυνατόν να έχουν οι καθυστερήσεις ή η διακοπή των εργασιών ορισμένων τμημάτων, στην αποδοτικότητα των εργασιών που πραγματοποιούνται σε άλλα κράτη μέλη επί του ιδίου άξονος και στα οικονομικά συμφέροντα της Κοινότητας, θα πρέπει να εισαχθεί ένας μηχανισμός που να παρέχει κίνητρα για την τήρηση των συμφωνημένων χρονοδιαγραμμάτων. Κατά συνέπεια η παρούσα απόφαση εισάγει την δυνατότητα της Επιτροπής να αποφασίσει απόσυρση της Διακήρυξης για έργο ευρωπαϊκού ενδιαφέροντος στην περίπτωση μεγάλων καθυστερήσεων και απουσίας προοπτικών για την υλοποίηση του έργου, αφού ακούσει τις απόψεις των ενδιαφερομένων κρατών μελών σχετικά με τους λόγους των καθυστερήσεων.

10. ΕΥΡΩΠΑΪΚΟΣ ΣΥΝΤΟΝΙΣΤΗΣ ΓΙΑ ΣΥΓΚΕΚΡΙΜΕΝΑ ΕΡΓΑ

Για ορισμένα έργα που κηρύσσονται ως ευρωπαϊκού ενδιαφέροντος, ή για δέσμες έργων, που εντάσσονται σε άξονα προτεραιότητας, θα πρέπει να είναι δυνατόν να βελτιωθεί η προετοιμασία τους και η υλοποίησή τους μέσω της δημιουργίας ομάδας συντονισμού στην οποία η Κοινότητα θα μπορούσε να λάβει μέρος για όλη τη διάρκεια των σχετικών έργων προτεραιότητας. Μια τέτοια προσέγγιση, η οποία θα πρέπει να αποφασιστεί κατά περίπτωση, θα απαιτήσει την συνεργασία των οικείων κρατών μελών.

Το άρθρο 155 της συνθήκης ΕΚ παρέχει στην Επιτροπή τον ρόλο ανάληψης κάθε χρήσιμης πρωτοβουλίας για την προώθηση του συντονισμού μεταξύ των κρατών μελών. Θα πρέπει συνεπώς να ανατεθεί στην Επιτροπή η αρμοδιότητα διορισμού προσωπικότητας, σε συμφωνία με τα οικεία κράτη μέλη, η οποία θα ευθύνεται για τον συντονισμό αυτό.

Αυτός ο ευρωπαίος συντονιστής, θα διορίζεται για ένα έργο ή για μια δέσμη έργων και θα πρέπει να ενθαρρύνει τη συνεργασία μεταξύ των χρηστών και των επιχειρήσεων εκμετάλλευσης, να προωθεί τα έργα στους ιδιωτικούς επενδυτές και τα χρηματοπιστωτικά ιδρύματα, συμπεριλαμβανομένης της Κοινότητας και να εξασφαλίζει την πραγματοποίηση της αναγκαίας παρακολούθησης προκειμένου η Κοινότητα να τηρείται ενήμερη για την πρόοδο με τέτοιο τρόπο ώστε, εάν απαιτηθεί, να είναι δυνατή η λήψη μέτρων για την αντιμετώπιση πιθανών δυσκολιών. Οι ευρωπαίοι συντονιστές θα ενεργούν εξ ονόματος και για λογαριασμό της Επιτροπής.

Οι ευρωπαίοι συντονιστές θα ορίζονται με αποφάσεις που θα λαμβάνει η Επιτροπή, μετά από διαβουλεύσεις με τα οικεία κράτη μέλη. Αυτές οι μεμονωμένες αποφάσεις θα προσδιορίζουν τον τρόπο με τον οποίο θα ενεργεί ο συντονιστής. Οι ρυθμίσεις αυτές θα αποφασίζονται κατά περίπτωση και κατά συνέπεια θα διαφέρουν ανάλογα με τις περιστάσεις. Ο διορισμός συντονιστή παραμένει μόνο μία από τις δυνατότητες και θα περιορίζεται μόνο σε ορισμένα έργα ή δέσμες έργων, ανάλογα με τα προβλήματα συντονισμού που ανακύπτουν.

11. ΑΠΛΟΥΣΤΕΥΣΗ ΤΗΣ ΝΟΜΟΘΕΣΙΑΣ

Από τότε που εκδόθηκαν το 1996, οι προσανατολισμοί ΔΕΔ ενέργειας διαχωρίστηκαν σε δύο αποφάσεις, η μία από τις οποίες ελήφθη από το Συμβούλιο και το Ευρωπαϊκό Κοινοβούλιο (απόφαση αριθ. 1254/96/ΕΚ που αντικαταστάθηκε πλέον από την απόφαση αριθ. 1229/2003/ΕΚ) και από μια απόφαση του Συμβουλίου (απόφαση αριθ. 96/391/ΕΚ). Οι λόγοι για τον διαχωρισμό αυτό δεν υφίστανται πλέον, καθώς ολόκληρος ο τομέας των ΔΕΔ διέπεται πλέον από συναπόφαση, παρόλο που αρχικά μόνον ο προσδιορισμός των έργων κοινού ενδιαφέροντος απαιτούσε συναπόφαση.

Ενδείκνυται τώρα να υπάρχει μία μόνο απόφαση για τους προσανατολισμούς αυτούς, που θα ενσωματώσει σε μια μοναδική απόφαση και την απόφαση αριθ. 96/391/ΕΚ του Συμβουλίου της 28ης Μαρτίου 1996 περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας.

12. ΕΠΙΣΚΟΠΗΣΗ ΤΗΣ ΑΞΙΟΛΟΓΗΣΗΣ ΤΩΝ ΕΠΙΠΤΩΣΕΩΝ

Το εκτιμώμενο ποσό των επενδύσεων που απαιτείται για την περίοδο 2007-2013 για την κατασκευή των έργων προτεραιότητας για δίκτυα ηλεκτρισμού και αερίου κυμαίνεται γύρω στα 28 δις (20 δις στην ΕΕ και 8 δις σε τρίτες χώρες). Πρόσθετο ποσό θα απαιτηθεί προκειμένου να ολοκληρωθούν τα άλλα έργα κοινού ενδιαφέροντος. Τα ποσά αυτά των επενδύσεων θα διατεθούν κυρίως από τους φορείς εκμετάλλευσης των ενεργειακών δικτύων και άλλα ιδιωτικά κεφάλαια τα οποία θα συμπληρωθούν, όπου απαιτείται, από μηχανισμούς ενισχύσεων και δανείων της Ευρωπαϊκής Κοινότητας.

Σύμφωνα με μία αρχική εξέταση των έργων κοινού ενδιαφέροντος προτεραιότητας και άλλων που περιλαμβάνονται στην παρούσα πρόταση, θα προκύψουν κοινωνικό-οικονομικά πλεονεκτήματα από πλευράς συνέχειας και ασφάλειας του ενεργειακού εφοδιασμού, χαμηλότερο κόστος (λόγω αυξημένου ανταγωνισμού), περιφερειακή ανάπτυξη και ενοποίηση των προσχωρουσών και άλλων γειτονικών χωρών (συνοχή για την ευρύτερη Ευρώπη), προστασία του περιβάλλοντος (που προκύπτει από την αυξημένη χρήση του φυσικού αερίου ως πρωτογενούς καυσίμου). Συνεκτιμώντας τη μακρά διάρκεια ζωής των επενδύσεων στα δίκτυα ενέργειας (από 20 έως 40 έτη), τα πλεονεκτήματα αυτά θα παραμείνουν επί πολλά έτη και θα αποφέρουν ζωτικά οφέλη στην ευρωπαϊκή οικονομία και κοινωνία.

Η Επιτροπή δημοσίευσε εκτεταμένες πληροφορίες και στοιχεία για την σχεδιαζόμενη αναθεώρηση των προσανατολισμών ΔΕΔ ενέργειας και προσκάλεσε τα ενδιαφερόμενα μέρη να γνωστοποιήσουν τις απόψεις τους.

Εκτός από τη γνώμη που διατύπωσε η ομάδα εργασίας για τις υποδομές του φόρουμ για την ενέργεια και τις μεταφορές στις 8 Σεπτεμβρίου 2003 (υπέρ της ενσωμάτωσης των προσχωρουσών χωρών στους προσανατολισμούς ΔΕΔ ενέργειας), και του αιτήματος της ομοσπονδίας χημικών βιομηχανιών της Ευρωπαϊκής Ένωσης (CEFIC) να ληφθεί υπόψη στις πολιτικές των ΔΕΔ η ανάγκη δημιουργίας δικτύων αγωγών για την μεταφορά ολεφινών (παραγώγων προϊόντων του πετρελαίου), η Επιτροπή έλαβε 17 εισηγήσεις από φορείς εκμετάλλευσης συστημάτων μεταφοράς ηλεκτρισμού, ευρωπαϊκούς οργανισμούς (μεταφοράς ηλεκτρισμού. εταιρείες αερίου / πετρελαίων), εταιρείες ενέργειας, περιφερειακές και τοπικές αρχές και περιβαλλοντικές ομάδες.

Ανακεφαλαιώνοντας, οι εισηγήσεις δείχνουν σημαντική υποστήριξη για τα ακόλουθα:

* Η ασφάλεια του εφοδιασμού θεωρείται ως το πλέον σημαντικό ζήτημα. Κατά συνέπεια τα έργα που συμβάλλουν στην επίτευξη αυτού του στόχου θα πρέπει να θεωρηθούν ύψιστης προτεραιότητας.

* Τα έργα που κηρύσσονται ως "κοινού ευρωπαϊκού ενδιαφέροντος" θα πρέπει επίσης να θεωρηθούν υψηλής προτεραιότητας σε εθνικό επίπεδο. Επιπλέον, η αποτελεσματική υλοποίηση των έργων αυτών θα πρέπει να παρακολουθείται και να υποστηρίζεται εντονότερα.

* Υπάρχει έντονη ανάγκη επιτάχυνσης της διαδικασίας αδειοδότησης για διασυνοριακά έργα και έναρξης κοινής διαδικασίας αδειοδότησης για τα έργα ΔΕΔ ενέργειας πανευρωπαϊκής σημασίας.

* Έχει ουσιαστική σημασία η σταθερότητα και η διαφάνεια του νομικού πλαισίου. Υπάρχει ανάγκη εξασφάλισης ορθού κανονιστικού περιβάλλοντος, με κριτήρια που δεν τίθενται σε αμφισβήτηση, με αποτέλεσμα να ελαχιστοποιούνται οι κίνδυνοι για τον επενδυτή.

Στις εισηγήσεις όμως που υπέβαλαν οι περιφερειακές και τοπικές αρχές και περιβαλλοντικές ομάδες αμφισβητήθηκε έντονα η υλοποίηση ενός μεμονωμένου έργου προτεραιότητας για ηλεκτρική διασύνδεση με το αιτιολογικό των διαφορετικών ενεργειακών προτεραιοτήτων σε περιφερειακό επίπεδο και των κινδύνων για την υγεία και για τις οικονομικές και λοιπές δραστηριότητες στην περιοχή αυτή.

2003/0297 (COD)

Πρόταση για ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί καθορισμού προσανατολισμών για τα διευρωπαϊκά δίκτυα ενέργειας και περί καταργήσεως των αποφάσεων αριθ. 96/391/ΕΚ και αριθ. 1229/2003/ΕΚ

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 156,

την πρόταση της Επιτροπής [6],

[6]

τη γνώμη της Ευρωπαϊκής Οικονομικής και Κοινωνικής Επιτροπής [7],

[7] ΕΕ C , , σελ. .

τη γνώμη της Επιτροπής των Περιφερειών [8],

[8] ΕΕ C , , σελ. .

ενεργώντας σύμφωνα με τη διαδικασία που καθορίζεται στο άρθρο 251 της συνθήκης [9],

[9] ΕΕ C , , σελ. .

Εκτιμώντας τα ακόλουθα:

(1) Μετά την έκδοση της απόφασης αριθ. 1229/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας και κατάργησης της απόφασης αριθ. 1254/96/ΕΚ [10], ανέκυψε η ανάγκη να ενσωματωθούν πλήρως στους προσανατολισμούς αυτούς οι προσχωρούσες χώρες και να προσαρμοσθούν περαιτέρω οι προσανατολισμοί αυτοί στην νέα πολιτική γειτονίας της Ευρωπαϊκής Ένωσης αναλόγως.

[10] ΕΕ L 176 της 15.7.2003, σ.11.

(2) Οι προτεραιότητες για τα διευρωπαϊκά δίκτυα ενέργειας απορρέουν, από τη δημιουργία μιας πιο ανοικτής και ανταγωνιστικής εσωτερικής αγοράς ενέργειας, ως αποτέλεσμα της εφαρμογής της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/32/ΕΚ [11] και της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ [12] . Οι προτεραιότητες αυτές είναι σύμφωνες με τα συμπεράσματα του Ευρωπαϊκού Συμβουλίου της Στοκχόλμης του Μαρτίου 2001 σχετικά με την ανάπτυξη της αναγκαίας υποδομής για τη λειτουργία της αγοράς ενέργειας. Θα πρέπει να καταβληθεί ιδιαίτερη προσπάθεια για να επιτευχθεί ο στόχος μεγαλύτερης αξιοποίησης των ανανεώσιμων πηγών ενέργειας ως συμβολή στην προαγωγή της πολιτικής αειφόρου ανάπτυξης. Ωστόσο αυτό θα πρέπει να επιτευχθεί χωρίς να δημιουργηθούν δυσανάλογες διαταραχές στην κανονική ισορροπία της αγοράς.

[11] ΕΕ L 176 της 15.7.2003, σ.37

[12] ΕΕ L 176 της 15.7.2003, σ. 57

(3) Κατά κανόνα, η κατασκευή και η συντήρηση των υποδομών ενέργειας θα πρέπει να υπόκεινται στις αρχές της αγοράς. Αυτό συμβαδίζει και με τις προτάσεις της Επιτροπής για την ολοκλήρωση της εσωτερικής αγοράς ενέργειας και με τους κοινούς κανόνες της νομοθεσίας περί ανταγωνισμού που αποσκοπούν στη δημιουργία πιο ανοικτής και ανταγωνιστικής εσωτερικής αγοράς ενέργειας. Κοινοτική οικονομική ενίσχυση για κατασκευή και συντήρηση, θα πρέπει επομένως να παρέχεται απολύτως κατ' εξαίρεση. Οι εν λόγω εξαιρέσεις θα πρέπει να είναι δεόντως αιτιολογημένες.

(4) Η κατασκευή και η συντήρηση των υποδομών ενέργειας θα πρέπει να εξασφαλίζουν την αποτελεσματική λειτουργία της εσωτερικής αγοράς, χωρίς να παραγνωρίζονται τα στρατηγικά κριτήρια και, οσάκις ενδείκνυται, τα κριτήρια παροχής καθολικής υπηρεσίας.

(5) Οι προτεραιότητες για τα διευρωπαϊκά δίκτυα ενέργειας προκύπτουν επίσης από την αυξανόμενη σπουδαιότητα των διευρωπαϊκών ενεργειακών δικτύων για την διασφάλιση και την διαφοροποίηση του Κοινοτικού ενεργειακού εφοδιασμού, με την ενσωμάτωση των ενεργειακών δικτύων των προσχωρουσών χωρών, και την εξασφάλιση της συντονισμένης λειτουργίας των δικτύων ενέργειας στην Κοινότητα και τις γειτονικές χώρες. Όντως, οι χώρες που γειτονεύουν με την Ευρωπαϊκή Ένωση διαδραματίζουν ζωτικό ρόλο στην ενεργειακή πολιτική της Ένωσης. Καλύπτουν σημαντικό μέρος των αναγκών της ΕΕ σε φυσικό αέριο, αποτελούν καίριας σημασίας εταίρους για την διαμετακόμιση της πρωτογενούς ενέργειας προς την ΕΕ και θα μετατραπούν σταδιακά σε σημαντικούς παράγοντες στις εσωτερικές αγορές φυσικού αερίου και ηλεκτρισμού της Κοινότητας.

(6) Είναι αναγκαίο να προβληθούν, μεταξύ των έργων που σχετίζονται με τα διευρωπαϊκά δίκτυα ενέργειας, τα έργα προτεραιότητας που έχουν ιδιαίτερη σημασία για τη λειτουργία της εσωτερικής αγοράς ενέργειας ή την διασφάλιση του ενεργειακού εφοδιασμού. Επιπλέον απαιτείται η καθιέρωση Διακήρυξης ευρωπαϊκού ενδιαφέροντος για τα έργα εκείνα που χαρακτηρίζονται ως ύψιστης προτεραιότητας, καθώς και, όπου ενδείκνυται, η καθιέρωση ενισχυμένου συντονισμού.

(7) Η διαδικασία προσδιορισμού των έργων κοινού ενδιαφέροντος στα πλαίσια των διευρωπαϊκών δικτύων ενέργειας θα πρέπει να εξασφαλίζει την εναρμονισμένη εφαρμογή του κανονισμού (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων [13]. Η διαδικασία αυτή θα πρέπει να διακρίνει δύο στάδια: ένα πρώτο στάδιο καθορισμού περιορισμένου αριθμού κριτηρίων για τον προσδιορισμό και ένα δεύτερο στάδιο για την λεπτομερή περιγραφή των έργων που αναφέρεται ως εξειδίκευση.

[13] ΕΕ L 228 της 23.9.1995, σ. 1, Κανονισμός όπως τροποποιήθηκε από τον κανονισμό (ΕΚ) αριθ. 1655/1999 (ΕΕ L 197, 29.7.1999, σ. 1).

(8) Οι εξειδικεύσεις παρέχονται ενδεικτικώς επειδή είναι δυνατόν να μεταβληθούν. Η Επιτροπή θα πρέπει ως εκ τούτου να συνεχίσει να διαθέτει την εξουσία επικαιροποίησής τους. Δεδομένου ότι το έργο ενδέχεται να έχει σημαντικές πολιτικές και οικονομικές επιπτώσεις, είναι σημαντικό να εξευρεθεί η κατάλληλη ισορροπία μεταξύ της νομοθετικής εποπτείας και της ευελιξίας όσον αφορά τον προσδιορισμό των έργων που πληρούν τις προϋποθέσεις για πιθανή κοινοτική στήριξη.

(9) Θα πρέπει να είναι δυνατόν για ορισμένα έργα προτεραιότητας ή για τμήματα έργων προτεραιότητας ή για δέσμες έργων προτεραιότητας να βελτιωθεί η προετοιμασία και η υλοποίησή τους με τη σύσταση ομάδας συντονισμού, στην οποία θα συμμετέχει η Κοινότητα, κατά τη διάρκεια υλοποίησης των σχετικών έργων προτεραιότητας. Κατά συνέπεια η Επιτροπή θα πρέπει να έχει την εξουσία να διορίσει για το έργο αυτό (τα έργα αυτά) Ευρωπαίο συντονιστή, προκειμένου να ενθαρρύνει την συνεργασία με τους χρήστες και τους φορείς εκμετάλλευσης και να εξασφαλίσει την αναγκαία παρακολούθηση, ώστε η Κοινότητα να τηρείται ενήμερη για την πραγματοποιούμενη πρόοδο.

(10) Θα πρέπει να δημιουργηθεί ευνοϊκότερο πλαίσιο για την ανάπτυξη διευρωπαϊκών δικτύων ενέργειας, κυρίως μέσω της παροχής κινήτρων για τεχνική συνεργασία μεταξύ των φορέων που ευθύνονται για τα δίκτυα, μέσω της διευκόλυνσης της ολοκλήρωσης των διαδικασιών αδειοδότησης που εφαρμόζονται για έργα δικτύων στα κράτη μέλη, προκειμένου να μειωθούν οι καθυστερήσεις, και μέσω της κατάλληλης κινητοποίησης των Ταμείων, των χρηματοδοτικών μέσων και προγραμμάτων της Κοινότητας, που βρίσκονται στη διάθεση των έργων δικτύων.

(11) Τα έργα κοινού ενδιαφέροντος, οι προδιαγραφές τους και τα έργα προτεραιότητας θα πρέπει να προσδιορίζονται με την επιφύλαξη των αποτελεσμάτων της αξιολόγησης των περιβαλλοντικών επιπτώσεων των έργων, των σχεδίων ή των προγραμμάτων.

(12) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση του Συμβουλίου 1999/468/ΕΚ, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [14].

[14] ΕΕ L 184 της 17.7.1999, σ. 23.

(13) Η Επιτροπή θα πρέπει να συντάσσει περιοδική έκθεση σχετικά με την υλοποίηση της παρούσας απόφασης.

(14) Δεδομένου πως η παρούσα απόφαση καλύπτει το ίδιο θέμα και το ίδιο πεδίο εφαρμογής όπως η απόφαση του Συμβουλίου 96/391/ΕΚ της 28ης Μαρτίου 1996 περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας και η απόφαση αριθ. 1229/2003/ΕΚ, οι δύο αυτές αποφάσεις θα πρέπει να καταργηθούν,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σκοπός

Η παρούσα απόφαση ορίζει τη φύση και το πεδίο εφαρμογής της κοινοτικής δράσης σχετικά με τον καθορισμό προσανατολισμών στον τομέα των διευρωπαϊκών δικτύων ενέργειας. Καθορίζει σύνολο προσανατολισμών οι οποίοι καλύπτουν τους στόχους, τις προτεραιότητες, καθώς και τις γενικές γραμμές δράσης της Κοινότητας στον τομέα των διευρωπαϊκών δικτύων ενέργειας. Οι προσανατολισμοί αυτοί προσδιορίζουν έργα κοινού ενδιαφέροντος, συμπεριλαμβανομένων αυτών που έχουν προτεραιότητα, μεταξύ των διευρωπαϊκών δικτύων ηλεκτρισμού και αερίου.

Άρθρο 2

Πεδίο εφαρμογής

Η παρούσα απόφαση εφαρμόζεται:

1) όσον αφορά τα δίκτυα ηλεκτρισμού σε:

(α) όλες τις γραμμές υψηλής τάσης, με εξαίρεση εκείνες των δικτύων διανομής, και τις υποβρύχιες ζεύξεις, εφόσον η υποδομή αυτή χρησιμοποιείται για διαπεριφερειακή ή διεθνή μεταφορά / σύνδεση.

(β) κάθε εξοπλισμό ή εγκατάσταση που είναι απαραίτητοι για την ορθή λειτουργία του εν λόγω συστήματος, συμπεριλαμβανομένων των συστημάτων προστασίας, παρακολούθησης και ελέγχου.

2) όσον αφορά τα δίκτυα αερίου (που μεταφέρουν φυσικό αέριο ή αέριες ολεφίνες) σε:

(α) σωληναγωγούς αερίου υψηλής πίεσης, με εξαίρεση εκείνους των δικτύων διανομής, οι οποίοι επιτρέπουν τον εφοδιασμό των περιοχών της Κοινότητας από εσωτερικές ή εξωτερικές πηγές.

(β) υπόγειους χώρους αποθήκευσης που είναι συνδεδεμένοι με τους προαναφερόμενους αγωγούς αερίου υψηλής πίεσης.

(γ) μονάδες παραλαβής, αποθήκευσης και επαναεριοποίησης υγροποιημένου φυσικού αερίου (LNG), καθώς και πλοία μεταφοράς LNG, ανάλογα με τις παρεχόμενες ποσότητες.

(δ) κάθε εξοπλισμό ή εγκατάσταση που είναι απαραίτητοι για την ορθή λειτουργία του εν λόγω συστήματος, συμπεριλαμβανομένων των συστημάτων προστασίας, παρακολούθησης και ελέγχου.

Άρθρο 3

Στόχοι

Η Κοινότητα προωθεί τη διασύνδεση, τη διαλειτουργικότητα και την ανάπτυξη των διευρωπαϊκών δικτύων ενέργειας, καθώς και την πρόσβαση στα δίκτυα αυτά, σύμφωνα με το ισχύον κοινοτικό δίκαιο, με στόχο:

(α) να ενθαρρύνει την αποτελεσματική λειτουργία της εσωτερικής αγοράς γενικότερα και της εσωτερικής αγοράς ενέργειας ειδικότερα, με ταυτόχρονη ενθάρρυνση της ορθολογικής και κατ' αναλογία παραγωγής, μεταφοράς, διανομής και χρησιμοποίησης των ενεργειακών πόρων καθώς και αξιοποίηση και σύνδεση ανανεώσιμων πηγών ενέργειας, ώστε να μειωθεί το κόστος της ενέργειας για τους καταναλωτές και να υπάρξει συμβολή στη διαφοροποίηση των ενεργειακών πηγών.

(β) να διευκολύνει την ανάπτυξη και να περιορίσει την απομόνωση των μειονεκτικών και νησιωτικών περιοχών της Κοινότητας και, τοιουτοτρόπως να ενισχύσει την οικονομική και κοινωνική συνοχή.

(γ) να ενισχύσει την ασφάλεια του ενεργειακού εφοδιασμού, ιδιαίτερα μέσω της ενίσχυσης των σχέσεων με τις τρίτες χώρες στον τομέα της ενέργειας, προς το συμφέρον όλων των οικείων μερών, ιδίως στο πλαίσιο της συνθήκης για τον Ευρωπαϊκό Χάρτη Ενέργειας καθώς και των συμφωνιών συνεργασίας που έχει συνάψει η Κοινότητα.

(δ) να συμβάλλει στην αειφόρο ανάπτυξη και την βελτίωση της προστασίας του περιβάλλοντος, ιδίως μέσω της μείωσης των περιβαλλοντικών κινδύνων που συνδέονται με την μεταφορά ενέργειας.

Άρθρο 4

Προτεραιότητες δράσης

Οι προτεραιότητες της κοινοτικής δράσης στον τομέα των διευρωπαϊκών δικτύων ενέργειας είναι συμβατές με την αειφόρο ανάπτυξη και είναι οι ακόλουθες:

1) Για αμφότερα τα δίκτυα ηλεκτρισμού και αερίου:

(α) προσαρμογή και ανάπτυξη των ενεργειακών δικτύων προς υποστήριξη της λειτουργίας της εσωτερικής αγοράς ενέργειας, ιδίως με την επίλυση των προβλημάτων συμφόρησης, ιδιαίτερα των διασυνοριακών διασυνδέσεων, υπερφόρτωσης και ελλειπουσών ζεύξεων, και συνεκτιμώντας τις ανάγκες που προκύπτουν από τη λειτουργία της εσωτερικής αγοράς ηλεκτρισμού και φυσικού αερίου και από τη διεύρυνση της Ευρωπαϊκής Ένωσης.

(β) Δημιουργία ενεργειακών δικτύων σε νησιωτικές, απομονωμένες, απόκεντρες και άκρως απόκεντρες περιοχές, με ταυτόχρονη προώθηση της διαφοροποίησης των ενεργειακών πηγών και της χρησιμοποίησης ανανεώσιμων πηγών ενέργειας, συνοδευόμενη, όπου απαιτείται, και από τη σύνδεση αυτών των δικτύων μεταξύ τους.

2) Για τα δίκτυα ηλεκτρισμού:

(α) προσαρμογή και ανάπτυξη δικτύων για τη διευκόλυνση της ενσωμάτωσης / σύνδεσης της παραγωγής ενέργειας από ανανεώσιμες πηγές.

(β) εξασφάλιση διαλειτουργικότητας των δικτύων ηλεκτρισμού εντός της Κοινότητας με εκείνα των προσχωρουσών χωρών και άλλων χωρών της Ευρώπης και της Μεσογείου και του Εύξεινου Πόντου.

3) Για τα δίκτυα αερίου:

(α) ανάπτυξη δικτύων φυσικού αερίου με σκοπό την κάλυψη των αναγκών κατανάλωσης φυσικού αερίου της Κοινότητας και έλεγχο των συστημάτων εφοδιασμού της με φυσικό αέριο.

(β) εξασφάλιση διαλειτουργικότητας των δικτύων φυσικού αερίου εντός της Κοινότητας με εκείνα άλλων χωρών στην Ευρώπη, στη Μεσόγειο, τον Εύξεινο Πόντο και την Κασπία καθώς και στις περιοχές της Μέσης Ανατολής και του Περσικού Κόλπου, και διαφοροποίησης των πηγών και των οδών εφοδιασμού με φυσικό αέριο.

(γ) ανάπτυξη και ενοποίηση δικτύων μεταφοράς αερίων ολεφινών προκειμένου να καλυφθούν οι ανάγκες κατανάλωσης αερίων ολεφινών των βιομηχανιών στην Κοινότητα.

Άρθρο 5

Άξονες δράσης

Οι γενικοί άξονες δράσης της Κοινότητας στον τομέα των διευρωπαϊκών δικτύων ενέργειας είναι οι ακόλουθοι:

(α) ο προσδιορισμός των έργων κοινού ενδιαφέροντος συμπεριλαμβανομένων και των έργων προτεραιότητας.

(β) η διαμόρφωση ευνοϊκότερου πλαισίου για την ανάπτυξη αυτών των δικτύων.

Άρθρο 6

Κριτήρια για τα έργα κοινού ενδιαφέροντος

1. Τα γενικά κριτήρια που πρέπει να εφαρμόζονται όταν λαμβάνεται απόφαση για προσδιορισμό, τροποποιήσεις, εξειδικεύσεις ή αιτήσεις για επικαιροποίηση έργων κοινού ενδιαφέροντος, είναι τα εξής:

(α) τα έργα εμπίπτουν στο πεδίο εφαρμογής του άρθρου 2.

(β) τα έργα ανταποκρίνονται στους στόχους και τις προτεραιότητες δράσης των άρθρων 3 και 4, αντίστοιχα.

(γ) τα έργα παρουσιάζουν δυνητική οικονομική βιωσιμότητα.

Η αξιολόγηση της οικονομικής βιωσιμότητας βασίζεται σε ανάλυση κόστους / οφέλους, η οποία λαμβάνει υπόψη όλες τις πλευρές του κόστους και όλα τα οφέλη, συμπεριλαμβανομένων των μεσοπρόθεσμων και / ή μακροπρόθεσμων, που συνδέονται με τις περιβαλλοντικές πτυχές, την ασφάλεια του εφοδιασμού και τη συνεισφορά στην οικονομική και κοινωνική συνοχή. Έργα κοινού ενδιαφέροντος τα οποία σχετίζονται με την επικράτεια κράτους μέλους απαιτούν την έγκριση του συγκεκριμένου κράτους μέλους.

2. Πρόσθετα κριτήρια για τον προσδιορισμό έργων κοινού ενδιαφέροντος παρατίθενται στο παράρτημα ΙI.

Οι τυχόν αλλαγές στα πρόσθετα κριτήρια για τον προσδιορισμό έργων κοινού ενδιαφέροντος που παρατίθενται στο παράρτημα ΙΙ αποφασίζονται σύμφωνα με τη διαδικασία που καθορίζεται στο άρθρο 251 της συνθήκης.

3. Είναι επιλέξιμα για Κοινοτική οικονομική ενίσχυση βάσει του κανονισμού (ΕΚ) αριθ. 2236/95 μόνον όσο έργα αναφέρονται στο παράρτημα ΙΙΙ. Τα έργα αυτά πληρούν τα κριτήρια που αναφέρονται στην παράγραφο 1 και παρατίθενται στο παράρτημα ΙΙ.

4. Οι ενδεικτικές εξειδικεύσεις των έργων, που περιλαμβάνουν την λεπτομερή περιγραφή τους και, όπου απαιτείται, τις γεωγραφικές τους παραμέτρους, παρατίθενται στο παράρτημα ΙΙΙ. Οι εξειδικεύσεις αυτές επικαιροποιούνται σύμφωνα με την διαδικασία που αναφέρεται στο άρθρο 14 παράγραφος 2. Οι επικαιροποιήσεις είναι τεχνικής φύσης και πρέπει να περιορίζονται μόνο σε τεχνικές αλλαγές του έργου ή στην τροποποίηση ενός μέρους της προβλεπόμενης όδευσης, ή στην περιορισμένη προσαρμογή του τόπου του έργου.

5. Τα κράτη μέλη λαμβάνουν κάθε μέτρο που κρίνουν αναγκαίο για να διευκολυνθεί και να επισπευσθεί η ολοκλήρωση των έργων κοινού ενδιαφέροντος και να ελαχιστοποιηθούν οι καθυστερήσεις, με παράλληλη συμμόρφωση προς το Κοινοτικό δίκαιο και τις διεθνείς συμβάσεις σε θέματα περιβάλλοντος. Ειδικότερα, οι αναγκαίες διαδικασίες αδειοδότησης διεκπεραιώνονται ταχέως.

6. Στην περίπτωση που ορισμένα τμήματα έργων κοινού ενδιαφέροντος βρίσκονται στο έδαφος τρίτων χωρών, η Επιτροπή είναι δυνατόν, μετά από διαβουλεύσεις με τα οικεία κράτη μέλη, να υποβάλλει κατάλληλες προτάσεις, ενδεχομένως στο πλαίσιο της διαχείρισης των συμφωνιών της Κοινότητας με τις εν λόγω τρίτες χώρες και σύμφωνα με τις διατάξεις της συνθήκης για τον Ευρωπαϊκό Χάρτη Ενέργειας σε σχέση με τρίτες χώρες μέρη της συνθήκης αυτής, ώστε τα έργα αυτά να αναγνωρισθούν επίσης ως έργα αμοιβαίου ενδιαφέροντος από τις οικείες τρίτες χώρες και να διευκολυνθεί η υλοποίησή τους.

Άρθρο 7

Έργα προτεραιότητας

1. Τα έργα κοινού ενδιαφέροντος που παρατίθενται στο παράρτημα Ι έχουν προτεραιότητα όσον αφορά την χορήγηση Κοινοτικής οικονομικής ενίσχυσης στα πλαίσια του κανονισμού (ΕΚ) αριθ. 2236/95.

Οι τροποποιήσεις του παραρτήματος Ι αποφασίζονται σύμφωνα με τη διαδικασία που ορίζει το άρθρο 251 της συνθήκης.

2. Τα οικεία κράτη μέλη και η Επιτροπή καταβάλλουν προσπάθειες, έκαστος στον τομέα της αρμοδιότητάς του, ώστε να προωθήσουν την υλοποίηση των έργων προτεραιότητας, ειδικώς τα διασυνοριακά έργα.

3. Τα έργα προτεραιότητας είναι συμβατά με την αειφόρο ανάπτυξη και πληρούν τα ακόλουθα κριτήρια:

(α) Ασκούν σημαντική επίδραση στην ανταγωνιστική λειτουργία της εσωτερικής αγοράς ενέργειας, και/ή

(β) ενισχύουν την ασφάλεια του εφοδιασμού της Κοινότητας.

Άρθρο 8

Έργα ευρωπαϊκού ενδιαφέροντος

1. Μία επιλογή έργων σχετικών με τους αναφερόμενους στο άρθρο 7 άξονες προτεραιότητας, τα οποία χαρακτηρίζονται ως διασυνοριακά ή τα οποία έχουν σημαντική επίπτωση στη δυναμικότητα διασυνοριακής μεταφοράς κηρύσσονται ως έργα ευρωπαϊκού ενδιαφέροντος.

Τα έργα αυτά παρατίθενται στο παράρτημα IV.

2. Κατά την υποβολή έργων στο πλαίσιο του Ταμείου Συνοχής με βάση το άρθρο 10 του κανονισμού (ΕΚ) αριθ. 1164/94 [15], τα κράτη μέλη αποδίδουν την αρμόζουσα προτεραιότητα στα έργα που έχουν κηρυχθεί ως έργα ευρωπαϊκού ενδιαφέροντος.

[15] ΕΕ L 130 της 25.5.1994, σ.1

3. Κατά την υποβολή έργων στο πλαίσιο του προϋπολογισμού για τα διευρωπαϊκά δίκτυα, με βάση το άρθρο 10 του κανονισμού (ΕΚ) αριθ. 2236/95 [16], τα κράτη μέλη αποδίδουν την αρμόζουσα προτεραιότητα στα έργα που έχουν κηρυχθεί ως έργα ευρωπαϊκού ενδιαφέροντος.

[16] ΕΕ L 228 της 23.9.1995, σ.1

4. Κατά την υποβολή έργων στο πλαίσιο των Διαρθρωτικών Ταμείων με βάση τον κανονισμό (ΕΚ) αριθ. 1260/1999 [17], τα κράτη μέλη αποδίδουν την αρμόζουσα προτεραιότητα στα έργα που έχουν κηρυχθεί ως έργα ευρωπαϊκού ενδιαφέροντος.

[17] ΕΕ L 161 της 26.6.1999, σ.1

5. Η Επιτροπή εξασφαλίζει πως οι χώρες που είναι επιλέξιμες για το χρηματοδοτικό μέσο προενταξιακών διαρθρωτικών πολιτικών αποδίδουν την αρμόζουσα προτεραιότητα κατά την υποβολή έργων με βάση τα άρθρα 2 και 7 του κανονισμού (ΕΚ) αριθ. 1267/1999 [18], σε έργα που έχουν κηρυχθεί ως έργα ευρωπαϊκού ενδιαφέροντος.

[18] ΕΕ L 161 της 26.6.1999, σ.73

6. Σε περίπτωση που υπάρχει ή που προβλέπεται να υπάρξει σημαντική καθυστέρηση στην έναρξη των εργασιών για ένα έργο που έχει κηρυχθεί ως έργο ευρωπαϊκού ενδιαφέροντος, η Επιτροπή ζητά από τα οικεία κράτη μέλη να εξηγήσουν εντός τριμήνου τους λόγους της καθυστέρησης.

Μετά την παραλαβή και εξέταση της απάντησης από τα οικεία κράτη μέλη, η Επιτροπή είναι δυνατόν, τηρούμενης της αρχής της αναλογικότητας, να αποφασίσει να αποσύρει τη διακήρυξη χαρακτηρισμού ενός έργου ως έργου ευρωπαϊκού ενδιαφέροντος.

7. Πέντε έτη μετά την ολοκλήρωση έργου το οποίο έχει κηρυχθεί ως έργο ευρωπαϊκού ενδιαφέροντος ή τμήματος του εν λόγω έργου, τα οικεία κράτη μέλη διενεργούν αξιολόγηση των κοινωνικοοικονομικών του επιπτώσεων και των επιπτώσεων του στο περιβάλλον, συμπεριλαμβανομένης και της επίπτωσής του στο εμπόριο μεταξύ των κρατών μελών, στην εδαφική συνοχή και την αειφόρο ανάπτυξη.

Τα κράτη μέλη ενημερώνουν την Επιτροπή για τα αποτελέσματα αυτής της αξιολόγησης.

8. Στην περίπτωση που ένα έργο έχει κηρυχθεί ως έργο ευρωπαϊκού ενδιαφέροντος, τα οικεία κράτη μέλη πραγματοποιούν για κάθε τμήμα του υπόψη έργου όπως απαιτείται, διαδικασίες συντονισμένης αξιολόγησης και δημόσιας διαβούλευσης πριν από την αδειοδότηση του έργου.

9. Σε περίπτωση που ένα έργο το οποίο έχει κηρυχθεί ως έργο ευρωπαϊκού ενδιαφέροντος περιλαμβάνει διασυνοριακό τμήμα που είναι τεχνικώς και οικονομικώς αδιαίρετο, τα δύο οικεία κράτη μέλη διενεργούν διακρατική έρευνα προκειμένου να αξιολογήσουν το διασυνοριακό τμήμα και να οργανώσουν δημόσια διαβούλευση πριν την αδειοδότηση του έργου.

10. Οι συντονισμένες ή διακρατικές διαδικασίες έρευνας που αναφέρονται στις παραγράφους 8 και 9 εφαρμόζονται με την επιφύλαξη των υποχρεώσεων που επιβάλλει η Κοινοτική νομοθεσία προστασίας του περιβάλλοντος, ιδίως όσον αφορά την αξιολόγηση των περιβαλλοντικών επιπτώσεων.

Τα οικεία κράτη μέλη ενημερώνουν την Επιτροπή για την έναρξη τέτοιων συντονισμένων ή διακρατικών διαδικασιών έρευνας καθώς και για τα σχετικά αποτελέσματα.

Άρθρο 9

Υλοποίηση έργων ευρωπαϊκού ενδιαφέροντος

1. Τα έργα ευρωπαϊκού ενδιαφέροντος υλοποιούνται ταχέως.

Το αργότερο εντός εξαμήνου από την έναρξη ισχύος της παρούσας απόφασης, τα κράτη μέλη υποβάλλουν στην Επιτροπή χρονοδιάγραμμα ολοκλήρωσης των έργων αυτών συμπεριλαμβανομένων λεπτομερειών σχετικά με τα ακόλουθα:

(α) προβλεπόμενη υποβολή του έργου στην διαδικασία αδειοδότησης,

(β) χρονοδιάγραμμα για την φάση σκοπιμότητας και σχεδιασμού,

(γ) κατασκευή του έργου

(δ) έναρξη λειτουργίας του έργου.

2. Τα κράτη μέλη υποβάλλουν ετήσιες εκθέσεις στην Επιτροπή σχετικά με την πρόοδο των έργων που αναφέρονται στην παράγραφο 1.

Όποτε σημειώθηκε πρόοδος βραδύτερη από εκείνη που προβλέπεται στο χρονοδιάγραμμα που υποβλήθηκε στην Επιτροπή, τα κράτη μέλη οφείλουν να υποβάλλουν στην Επιτροπή αναθεωρημένο πρόγραμμα.

3. Τα κράτη μέλη λαμβάνουν τα αναγκαία μέτρα προκειμένου να εξασφαλίσουν πως η διαδικασία αδειοδότησης έργων ευρωπαϊκού ενδιαφέροντος είναι αποτελεσματική και δεν περιλαμβάνει αδικαιολόγητες καθυστερήσεις.

Άρθρο 10

Ευρωπαίος Συντονιστής

1. Η Επιτροπή είναι δυνατόν να ορίσει Ευρωπαίο Συντονιστή, μετά από διαβουλεύσεις με τα οικεία κράτη μέλη.

Ο Συντονιστής ενεργεί εξ ονόματος και για λογαριασμό της Επιτροπής. Η αποστολή του Συντονιστή καλύπτει ένα μόνον έργο προτεραιότητας ή τμήμα έργου προτεραιότητας. Αν απαιτηθεί, η αποστολή του Ευρωπαίου Συντονιστή είναι δυνατόν να επεκταθεί και σε άλλα συναφή έργα προτεραιότητας.

2. Ο Ευρωπαίος Συντονιστής επιλέγεται με βάση την εμπειρία σχετικά με τα Ευρωπαϊκά θεσμικά όργανα και τη γνώση των ζητημάτων που συνδέονται με την τεχνική, οικονομική, κοινωνικο-οικονομική και περιβαλλοντική αξιολόγηση μεγάλων έργων.

3. Στην απόφαση ορισμού του Ευρωπαίου Συντονιστή προσδιορίζεται ο τρόπος με τον οποίο ο Συντονιστής εκτελεί τα καθήκοντά του.

4. Ο Ευρωπαίος Συντονιστής:

(α) προωθεί κοινές μεθόδους αξιολόγησης των έργων, συμβουλεύει τους φορείς προώθησης σχετικά με το οικονομικό πλαίσιο των έργων. και διατυπώνει, αν απαιτείται, γνώμη επί θεμάτων που σχετίζονται με την λειτουργία των δικτύων.

(β) υποβάλλει στην Επιτροπή ετήσια έκθεση σχετικά με την πρόοδο που επιτεύχθηκε όσον αφορά την υλοποίηση του έργου (των έργων) για το οποίο (τα οποία) έχει ορισθεί, τις νέες κανονιστικές ή άλλες εξελίξεις που είναι δυνατόν να επηρεάσουν τα χαρακτηριστικά του έργου (των έργων) και τυχόν δυσκολίες και εμπόδια που είναι πιθανόν να έχουν ως αποτέλεσμα σημαντικές καθυστερήσεις.

(γ) συμβάλει στο διάλογο με τους φορείς εκμετάλλευσης, τους χρήστες, τις περιφερειακές και τοπικές αρχές και τους εκπροσώπους της κοινωνίας των πολιτών, προκειμένου να κατανοήσει καλύτερα την ζήτηση για υπηρεσίες μεταφοράς, τους περιοριστικούς παράγοντες και τις παραμέτρους εξυπηρέτησης που απαιτούνται για την βελτιστοποίηση της χρήσης της σχετικής υποδομής.

5. Τα οικεία κράτη μέλη συνεργάζονται με τον Ευρωπαίο Συντονιστή και του παρέχουν τις απαιτούμενες πληροφορίες προκειμένου να εκτελέσει τα καθήκοντα που αναφέρονται στην παράγραφο 4.

6. Η Επιτροπή είναι δυνατόν να ζητήσει τη γνώμη του Ευρωπαίου Συντονιστή κατά την εξέταση αιτήσεων για Κοινοτική χρηματοδότηση έργων ή ομάδων έργων για τα οποία έχει οριστεί.

Άρθρο 11

Ευνοϊκότερο πλαίσιο

1. Προκειμένου να συμβάλλει στην δημιουργία ευνοϊκότερου πλαισίου για την ανάπτυξη των διευρωπαϊκών δικτύων ενέργειας και της διαλειτουργικότητάς τους, η Κοινότητα αποδίδει ύψιστη σημασία στα ακόλουθα μέτρα και τα προωθεί ως απαιτείται:

(α) Τεχνική συνεργασία μεταξύ των φορέων που είναι αρμόδιοι για τα διευρωπαϊκά δίκτυα ενέργειας, ιδίως για την σωστή λειτουργία των συνδέσεων που αναφέρονται στο παράρτημα ΙΙ, σημεία 1, 2 και 7.

(β) Διευκόλυνση της ολοκλήρωσης των διαδικασιών αδειοδότησης για έργα διευρωπαϊκών δικτύων ενέργειας ώστε να μειωθούν οι καθυστερήσεις.

(γ) Την υποβοήθηση έργων κοινού ενδιαφέροντος από τα Κοινοτικά ταμεία, τα χρηματοδοτικά μέσα και προγράμματα που εφαρμόζονται στα δίκτυα αυτά.

2. Η Επιτροπή, σε στενή συνεργασία με τα οικεία κράτη μέλη, αναλαμβάνει κάθε πρωτοβουλία για την προώθηση του συντονισμού των δραστηριοτήτων που αναφέρονται στην παράγραφο 1.

3. Τα μέτρα που απαιτούνται για την υλοποίηση των δραστηριοτήτων οι οποίες αναφέρονται στην παράγραφο 1 στοιχεία (α) και (β), αποφασίζονται από την Επιτροπή σύμφωνα με την διαδικασία που αναφέρεται στο άρθρο 14 παράγραφος 2.

Άρθρο 12

Επιπτώσεις στον ανταγωνισμό

Κατά την εξέταση των έργων, λαμβάνονται υπόψη οι επιπτώσεις στον ανταγωνισμό. Υποστηρίζεται η ιδιωτική χρηματοδότηση ή η χρηματοδότηση από τους οικονομικούς φορείς εφόσον τηρούνται τόσο οι κανόνες ανταγωνισμού όσο και άλλοι κανόνες της ΕΕ. Αποφεύγεται κάθε στρέβλωση του ανταγωνισμού μεταξύ φορέων που δραστηριοποιούνται στην αγορά, σύμφωνα με τις διατάξεις της Συνθήκης της ΕΚ.

Άρθρο 13

Περιορισμοί

1. Η παρούσα απόφαση δεν προδικάζει οικονομικές δεσμεύσεις των κρατών μελών ή της Κοινότητας.

2. Η παρούσα απόφαση δεν προδικάζει τα αποτελέσματα της αξιολόγησης των περιβαλλοντικών επιπτώσεων των έργων, σχεδίων ή προγραμμάτων με τα οποία καθορίζεται το μελλοντικό πλαίσιο αδειοδότησης των εν λόγω έργων. Τα αποτελέσματα των αξιολογήσεων περιβαλλοντικών επιπτώσεων, όπου η σχετική κοινοτική νομοθεσία απαιτεί τη διεξαγωγή τους, λαμβάνονται υπόψη προτού ληφθεί πράγματι η απόφαση εκτέλεσης των έργων, σύμφωνα με τη σχετική κοινοτική νομοθεσία.

Άρθρο 14

Επιτροπή

1. Η Επιτροπή επικουρείται από μια επιτροπή.

2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.

Η προθεσμία που προβλέπεται στο άρθρο 5 παράγραφος 6 της απόφασης 1999/468/ΕΚ καθορίζεται σε τρεις μήνες.

3. Η επιτροπή θεσπίζει τον εσωτερικό της κανονισμό.

Άρθρο 15

Έκθεση

Η Επιτροπή συντάσσει έκθεση ανά διετία σχετικά με την εφαρμογή της παρούσας απόφασης, την οποία υποβάλλει στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.

Στην έκθεση αυτή, δίδεται έμφαση στην υλοποίηση και την πρόοδο της εκτέλεσης των έργων προτεραιότητας καθώς και στις λεπτομέρειες χρηματοδότησής τους, ιδιαίτερα όσον αφορά τη διάθεση κοινοτικών κονδυλίων, που αφορούν διασυνοριακές συνδέσεις, όπως αναφέρεται στο παράρτημα ΙI, σημεία 1, 2 και 7.

Άρθρο 16

Κατάργηση

Οι αποφάσεις αριθ. 96/391/ΕΚ και αριθ. 1229/2003/ΕΚ καταργούνται.

Άρθρο 17

Έναρξη ισχύος

Η παρούσα απόφαση αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 18

Αποδέκτες

Η παρούσα απόφαση απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ I

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

Έργα προτεραιότητας όπως ορίζονται στο άρθρο 7

ΔΙΚΤΥΑ ΗΛΕΚΤΡΙΣΜΟΥ

EL 1. Γαλλία - Βέλγιο - Κάτω Χώρες - Γερμανία:

ενίσχυση των δικτύων ηλεκτρισμού για την επίλυση των προβλημάτων υπερφόρτωσης κατά τη ροή ηλεκτρικής ενέργειας μέσω της Benelux.

EL.2. Σύνορα της Ιταλίας με τη Γαλλία, την Αυστρία, τη Σλοβενία και την Ελβετία:

αύξηση της δυναμικότητας διασύνδεσης των δικτύων ηλεκτρισμού.

EL.3. Γαλλία - Ισπανία - Πορτογαλία:

αύξηση της δυναμικότητας διασύνδεσης των δικτύων ηλεκτρισμού μεταξύ των χωρών αυτών και για την Ιβηρική χερσόνησο και ανάπτυξη των δικτύων στις νησιωτικές περιοχές.

EL.4. Ελλάδα - Βαλκανικές χώρες - Σύστημα UCTE:

ανάπτυξη της υποδομής ηλεκτρικού δικτύου για την σύνδεση της Ελλάδας με το σύστημα UCTE και υλοποίηση της αγοράς ηλεκτρισμού νοτιοανατολικής Ευρώπης.

EL.5. Ηνωμένο Βασίλειο - Ηπειρωτική Ευρώπη και Βόρεια Ευρώπη:

δημιουργία / αύξηση της δυναμικότητας διασύνδεσης των δικτύων ηλεκτρισμού και ενδεχόμενη ένταξη υπεράκτιων σταθμών αιολικής ενέργειας.

EL.6. Ιρλανδία - Ηνωμένο Βασίλειο:

αύξηση της δυναμικότητας διασύνδεσης των δικτύων ηλεκτρισμού και ενδεχόμενη ενσωμάτωση υπεράκτιων σταθμών αιολικής ενέργειας.

EL.7. Δανία - Γερμανία - Δακτύλιος Βαλτικής (συμπεριλαμβανομένων Νορβηγίας - Σουηδίας - Φινλανδίας - Δανίας - Γερμανίας - Πολωνίας - Βαλτικών κρατών - Ρωσίας):

αύξηση της δυναμικότητας διασύνδεσης των δικτύων ηλεκτρισμού και ενδεχόμενη ενσωμάτωση υπεράκτιων σταθμών αιολικής ενέργειας.

EL 8. Γερμανία - Πολωνία - Τσεχική Δημοκρατία - Σλοβακία - Αυστρία - Ουγγαρία - Σλοβενία:

αύξηση της δυναμικότητας διασύνδεσης των δικτύων ηλεκτρισμού.

EL 9. Κράτη μέλη στη Μεσόγειο -Δακτύλιος Ηλεκτρικής Ενέργειας Μεσογείου:

αύξηση της δυναμικότητας διασύνδεσης των δικτύων ηλεκτρισμού μεταξύ των κρατών μελών στη Μεσόγειο και των Μαρόκου - Αλγερίας - Τυνησίας - Λιβύης - Αιγύπτου- Χωρών Εγγύς Ανατολής - Τουρκίας.

ΔΙΚΤΥΑ ΑΕΡΙΟΥ

NG.1. Ηνωμένο Βασίλειο - Βόρεια Ηπειρωτική Ευρώπη, περιλαμβανομένων των Κάτω Χωρών, Δανίας και Γερμανίας - Πολωνίας - Λιθουανίας - Λετονίας - Εσθονίας - Φινλανδίας - Ρωσίας:

Αγωγός φυσικού αερίου North Transgas και αγωγός φυσικού αερίου Yamal - Ευρώπης, που συνδέουν ορισμένα από τα κύρια κοιτάσματα φυσικού αερίου της Ευρώπης, ώστε να βελτιωθεί η διαλειτουργικότητα των δικτύων και να αναβαθμισθεί η ασφάλεια του εφοδιασμού.

NG.2. Αλγερία - Ισπανία - Ιταλία - Γαλλία - Βόρεια Ηπειρωτική Ευρώπη:

κατασκευή νέων αγωγών φυσικού αερίου από την Αλγερία προς την Ισπανία, Γαλλία και Ιταλία, και αύξηση της δυναμικότητας των δικτύων εντός και μεταξύ της Ισπανίας, Γαλλίας και Ιταλίας.

NG.3. Χώρες της Κασπίας - Μέση Ανατολή - Ευρωπαϊκή Ένωση:

νέα δίκτυα αγωγών για τη μεταφορά φυσικού αερίου από νέα κοιτάσματα προς την Ευρωπαϊκή Ένωση, συμπεριλαμβανομένων των αγωγών φυσικού αερίου Τουρκίας - Ελλάδας, Ελλάδας - Ιταλίας και Τουρκίας - Αυστρίας.

NG.4. Τερματικοί σταθμοί υγροποιημένου φυσικού αερίου (LNG) στο Βέλγιο, τη Γαλλία, την Ισπανία, την Πορτογαλία, την Ιταλία και την Πολωνία:

διαφοροποίηση των πηγών εφοδιασμού και των σημείων εισόδου, συμπεριλαμβανομένων των συνδέσεων των τερματικών LNG με το δίκτυο μεταφοράς.

NG.5. Υπόγειες αποθήκες φυσικού αερίου στην Ισπανία, την Πορτογαλία, την Ιταλία, την Ελλάδα και την Περιοχή της Βαλτικής:

αύξηση της χωρητικότητας στην Ισπανία, την Ιταλία και την περιοχή της Βαλτικής και κατασκευή των πρώτων εγκαταστάσεων στην Πορτογαλία και την Ελλάδα.

NG.6. Κράτη μέλη στη Μεσόγειο - Δακτύλιος Φυσικού Αερίου Ανατολικής Μεσογείου:

εγκατάσταση και αύξηση της χωρητικότητας των αγωγών φυσικού αερίου μεταξύ των κρατών μελών της Μεσογείου και των Λιβύης - Αιγύπτου - Ιορδανίας - Συρίας - Τουρκίας.

ΠΑΡΑΡΤΗΜΑ II

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

Συμπληρωματικά κριτήρια για τα έργα κοινού ενδιαφέροντος

Αναφέρονται στο άρθρο 6 παράγραφος 2

ΔΙΚΤΥΑ ΗΛΕΚΤΡΙΣΜΟΥ

1. Ανάπτυξη δικτύων ηλεκτρισμού στις νησιωτικές, απομονωμένες, απόκεντρες και άκρως απόκεντρες περιοχές, με ταυτόχρονη προώθηση της διαφοροποίησης των πηγών ενέργειας και ενίσχυση της χρήσης ανανεώσιμων πηγών, καθώς και, κατά περίπτωση, της σύνδεσης των δικτύων ηλεκτρισμού αυτών των περιοχών.

* Ιρλανδία - Ηνωμένο Βασίλειο (Ουαλία)

* Ελλάδα (Νησιά)

* Ιταλία (Σαρδηνία) - Γαλλία (Κορσική) - Ιταλία (ηπειρωτική)

* Συνδέσεις σε νησιωτικές περιοχές, συμπεριλαμβανομένων και συνδέσεων με την ηπειρωτική χώρα

* Συνδέσεις σε άκρως απόκεντρες περιοχές της Γαλλίας, Ισπανίας, Πορτογαλίας

2. Ανάπτυξη ηλεκτρικών συνδέσεων μεταξύ των κρατών μελών που απαιτούνται για την λειτουργία της εσωτερικής αγοράς και προκειμένου να εξασφαλισθεί η αξιόπιστη και ασφαλής λειτουργία των δικτύων ηλεκτρισμού.

* Γαλλία - Βέλγιο - Κάτω Χώρες - Γερμανία

* Γαλλία - Γερμανία

* Γαλλία - Ιταλία

* Γαλλία - Ισπανία

* Πορτογαλία - Ισπανία

* Φινλανδία - Σουηδία

* Φινλανδία - Εσθονία - Λετονία - Λιθουανία

* Αυστρία - Ιταλία

* Ιταλία - Σλοβενία

* Αυστρία - Ιταλία - Σλοβενία - Ουγγαρία

* Γερμανία - Πολωνία

* Γερμανία - Πολωνία - Τσεχική Δημοκρατία - Σλοβακία - Ουγγαρία

* Πολωνία - Λιθουανία

* Ιρλανδία - Ηνωμένο Βασίλειο (Βόρεια Ιρλανδία)

* Αυστρία - Γερμανία

* Κάτω Χώρες - Ηνωμένο Βασίλειο

* Γερμανία - Δανία - Σουηδία

* Ελλάδα - Ιταλία

3. Ανάπτυξη ηλεκτρικών συνδέσεων εντός των κρατών μελών, όπου είναι αναγκαίες για την αξιοποίηση των συνδέσεων μεταξύ των κρατών μελών, για τη λειτουργία της εσωτερικής αγοράς ή για τη σύνδεση ανανεώσιμων πηγών ενέργειας

* Όλα τα κράτη μέλη

4. Ανάπτυξη ηλεκτρικών συνδέσεων με τρίτες χώρες, ιδίως με τις υποψήφιες για προσχώρηση χώρες, που συμβάλλουν στη διαλειτουργικότητα, στην αξιόπιστη και ασφαλή λειτουργία των δικτύων ηλεκτρισμού ή στον εφοδιασμό της Ευρωπαϊκής Κοινότητας με ηλεκτρική ενέργεια.

* Γερμανία - Νορβηγία

* Κάτω Χώρες - Νορβηγία

* Σουηδία - Νορβηγία

* Ηνωμένο Βασίλειο - Νορβηγία

* Δακτύλιος ηλεκτρικής ενέργειας Βαλτικής: Γερμανία - Πολωνία - Λευκορωσία - Ρωσία - Λιθουανία - Λετονία - Εσθονία - Φινλανδία - Σουηδία - Νορβηγία - Δανία

* Νορβηγία - Σουηδία - Φινλανδία - Ρωσία

* Δακτύλιος ηλεκτρικής ενέργειας Μεσογείου: Γαλλία - Ισπανία - Μαρόκο - Αλγερία - Τυνησία - Λιβύη - Αίγυπτος - Χώρες Εγγύς Ανατολής - Τουρκία - Ελλάδα - Ιταλία

* Ελλάδα - Τουρκία

* Ιταλία - Ελβετία

* Ελλάδα - Βαλκανικές Χώρες

* ΕΕ -Βαλκανικές χώρες - Λευκορωσία - Ρωσία - Ουκρανία

* Δακτύλιος ηλεκτρικής ενέργειας Εύξεινου Πόντου: Ρωσία - Ουκρανία - Ρουμανία - Βουλγαρία - Τουρκία - Γεωργία

5. Δράσεις για τη βελτίωση της λειτουργίας των διασυνδεδεμένων δικτύων ηλεκτρισμού στο πλαίσιο της εσωτερικής αγοράς και, ιδίως, δράσεις που αποσκοπούν στον εντοπισμό των σημείων συμφόρησης και των ελλιπουσών ζεύξεων, στην εκπόνηση λύσεων για την αντιμετώπιση των προβλημάτων υπερφόρτωσης και στην προσαρμογή των μεθόδων πρόβλεψης και εκμετάλλευσης των δικτύων ηλεκτρισμού.

* Προσδιορισμός σημείων συμφόρησης και ελλιπουσών ζεύξεων, ιδίως σε διασυνοριακό επίπεδο στα δίκτυα ηλεκτρισμού.

* Ανάπτυξη λύσεων για την διαχείριση της ροής ηλεκτρισμού προκειμένου να αντιμετωπιστούν τα προβλήματα υπερφόρτωσης στα δίκτυα ηλεκτρισμού.

* Προσαρμογή των μεθόδων πρόβλεψης και εκμετάλλευσης των δικτύων ηλεκτρισμού που απαιτούνται για τη λειτουργία της εσωτερικής αγοράς και για την αξιοποίηση υψηλού ποσοστού ανανεώσιμων πηγών ενέργειας.

ΔΙΚΤΥΑ ΑΕΡΙΟΥ

6. Εισαγωγή του φυσικού αερίου σε νέες περιοχές, κυρίως στις νησιωτικές, απομονωμένες, απόκεντρες, και άκρως απόκεντρες περιοχές και ανάπτυξη δικτύων φυσικού αερίου στις περιοχές αυτές.

* Ηνωμένο Βασίλειο (Βόρεια Ιρλανδία)

* Ιρλανδία

* Ισπανία

* Πορτογαλία

* Ελλάδα

* Σουηδία

* Δανία

* Ιταλία (Σαρδηνία)

* Γαλλία (Κορσική)

* Κύπρος

* Μάλτα

* Άκρως απόκεντρες περιοχές στη Γαλλία, Ισπανία, Πορτογαλία

7. Ανάπτυξη συνδέσεων φυσικού αερίου προκειμένου να καλυφθούν οι ανάγκες της εσωτερικής αγοράς ή για να ενισχυθεί η ασφάλεια του εφοδιασμού, συμπεριλαμβανομένης και της σύνδεσης απομονωμένων δικτύων φυσικού αερίου.

* Ιρλανδία - Ηνωμένο Βασίλειο

* Γαλλία - Ισπανία

* Γαλλία - Ελβετία

* Πορτογαλία - Ισπανία

* Αυστρία - Γερμανία

* Αυστρία - Ουγγαρία

* Αυστρία - Ουγγαρία - Σλοβακία - Πολωνία

* Αυστρία - Ιταλία

* Ελλάδα - Άλλες Βαλκανικές Χώρες

* Αυστρία - Ουγγαρία - Ρουμανία - Βουλγαρία - Ελλάδα - Τουρκία

* Γαλλία - Ιταλία

* Ελλάδα - Ιταλία

* Αυστρία - Τσεχική Δημοκρατία

* Γερμανία- Τσεχική Δημοκρατία - Αυστρία - Ιταλία

* Αυστρία - Σλοβενία - Κροατία

* Ηνωμένο Βασίλειο - Κάτω Χώρες - Γερμανία

* Γερμανία - Πολωνία

* Δανία - Ηνωμένο Βασίλειο

* Δανία - Γερμανία - Σουηδία

8. Ανάπτυξη δυναμικότητας παραλαβής υγροποιημένου φυσικού αερίου (LNG) και αποθήκευσης φυσικού αερίου, που χρειάζεται για την κάλυψη της ζήτησης και για τη ρύθμιση των συστημάτων παροχής φυσικού αερίου, καθώς και για τη διαφοροποίηση των πηγών και των διαδρόμων εφοδιασμού.

* Όλα τα κράτη μέλη

9. Ανάπτυξη δυναμικότητας μεταφοράς φυσικού αερίου (σωληναγωγοί προσαγωγής φυσικού αερίου) που χρειάζεται για την κάλυψη της ζήτησης, καθώς και για τη διαφοροποίηση των προμηθειών από εσωτερικές και εξωτερικές πηγές και των διαδρομών εφοδιασμού φυσικού αερίου.

* Σκανδιναβικό δίκτυο αερίου: Νορβηγία - Δανία - Γερμανία - Σουηδία - Φινλανδία - Ρωσία - Βαλτικές Χώρες - Πολωνία

* Αλγερία - Ισπανία - Γαλλία

* Ρωσία - Ουκρανία - ΕΕ

* Ρωσία - Λευκορωσία - Ουκρανία - ΕΕ

* Ρωσία - Λευκορωσία - ΕΕ

* Ρωσία - Βαλτική - Γερμανία

* Λιβύη - Ιταλία

* Τυνησία - Λιβύη - Ιταλία

* Χώρες της Κασπίας - ΕΕ

* Ρωσία - Ουκρανία - Μολδαβία - Ρουμανία - Βουλγαρία - Ελλάδα - Άλλες Βαλκανικές Χώρες

* Ρωσία - Ουκρανία - Σλοβακία - Ουγγαρία - Σλοβενία - Ιταλία

* Κάτω Χώρες - Γερμανία - Ελβετία - Ιταλία

* Βέλγιο - Γαλλία - Ελβετία - Ιταλία

* Δανία - (Σουηδία) - Πολωνία

* Νορβηγία - Ρωσία - ΕΕ

* Ιρλανδία

* Αλγερία - Ιταλία - Γαλλία

* Μέση Ανατολή - Δακτύλιος Φυσικού Αερίου Ανατολικής Μεσογείου - ΕΕ

10. Δράσεις βελτίωσης της λειτουργίας των διασυνδεδεμένων δικτύων φυσικού αερίου στο πλαίσιο της εσωτερικής αγοράς και σε χώρες διαμετακόμισης και, ιδίως, δράσεις που αποσκοπούν στον εντοπισμό των σημείων συμφόρησης και των ελλιπουσών ζεύξεων, στην εκπόνηση λύσεων για την αντιμετώπιση των προβλημάτων υπερφόρτωσης και στην προσαρμογή των μεθόδων πρόβλεψης και εκμετάλλευσης των δικτύων φυσικού αερίου, κατά αποτελεσματικό και ασφαλή τρόπο.

* Εντοπισμός των σημείων συμφόρησης και των ελλιπουσών ζεύξεων, ιδίως σε διασυνοριακές περιοχές στα πλαίσια των δικτύων φυσικού αερίου.

* Ανάπτυξη λύσεων για τη διαχείριση των ροών φυσικού αερίου ώστε να αντιμετωπιστούν τα προβλήματα υπερφόρτωσης των δικτύων αερίου

* Προσαρμογή των μεθόδων πρόβλεψης και εκμετάλλευσης των δικτύων φυσικού αερίου, που απαιτούνται για τη λειτουργία της εσωτερικής αγοράς

* Αύξηση των συνολικών επιδόσεων, της ασφάλειας και της προστασίας των δικτύων φυσικού αερίου σε χώρες διαμετακόμισης.

11. Ανάπτυξη και ενοποίηση της δυναμικότητας μεταφοράς αέριων ολεφινών που απαιτείται προκειμένου να καλυφθεί η ζήτηση εντός της εσωτερικής αγοράς.

* Όλα τα κράτη μέλη

ΠΑΡΑΡΤΗΜΑ III

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

Έργα κοινού ενδιαφέροντος και οι εξειδικεύσεις τους που προσδιορίζονται σήμερα σύμφωνα με τα κριτήρια του παραρτήματος ΙI

ΔΙΚΤΥΑ ΗΛΕΚΤΡΙΣΜΟΥ

1. Ανάπτυξη των δικτύων ηλεκτρισμού σε απομονωμένες περιοχές

1.1 Υποθαλάσσιο καλώδιο Ιρλανδίας - Ουαλίας (ΗΒ)

1.2 Ενίσχυση της ζεύξης Ηπείρου (Ε) - Απουλίας (ΙΤ.)

1.3 Σύνδεση των Νοτίων Κυκλάδων (Ε)

1.4 Υποθαλάσσια καλωδιακή σύνδεση 30 kV ϴεταξύ των νησιών Faial, Pico και S. Jorge (Αζόρες, Π)

1.5 Σύνδεση και ενίσχυση του δικτύου στην Terceira, Faial και S. Miguel (Αζόρες, Π)

1.6 Σύνδεση και ενίσχυση του δικτύου στη Μαδέρα (Π)

1.7 Υποθαλάσσιο καλώδιο της Σαρδηνίας (ΙΤ.) - ΗπειρωτικήΙταλία

1.8 Υποθαλάσσιο καλώδιο της Κορσικής (ΓΑΛ.) - Ιταλία

1.9 Σύνδεση Ηπειρωτικής Ιταλίας - Σικελίας (ΙΤ.)

1.10 Διπλασιασϴός της σύνδεσης Sorgente (ΙΤ.) - Rizziconi (ΙΤ.)

1.11 Νέες συνδέσεις ϴε τις Βαλεαρίδες Νήσους και τις Κανάριες Νήσους (ΙΣ.)

2. Ανάπτυξη των συνδέσεων ηλεκτρισμού μεταξύ των κρατών μελών

2.1 Γραϴϴή Moulaine (ΓΑΛ.) - Aubange (B)

2.2 Γραϴϴή Avelin (ΓΑΛ.) - Avelgem (B)

2.3 Γραϴϴή Vigy (ΓΑΛ.) - Marlenheim (ΓΑΛ.)

2.4 Γραϴϴή Vigy (ΓΑΛ.) - Uchtelfangen (ΓΕΡ.)

2.5 Ρυθϴιστής φάσης La Praz (ΓΑΛ.)

2.6 Περαιτέρω αύξηση του δυναϴικού ϴέσω της υφισταϴένης διασύνδεσης ϴεταξύ Γαλλίας και Ιταλίας

2.7 Νέα διασύνδεση ϴεταξύ Γαλλίας και Ιταλίας

2.8 Νέα διασύνδεση δια των Πυρηναίων ϴεταξύ Γαλλίας και Ισπανίας

2.9 Σύνδεση Ανατολικών Πυρηναίων ϴεταξύ Γαλλίας και Ισπανίας

2.10 Συνδέσεις ϴεταξύ της Νότιας Πορτογαλίας και της Βορειοδυτικής Ισπανίας

2.11 Γραϴϴή - Sines(Π) - Balboa (ΙΣ.) - Alqueva (Π)

2.12 Γραϴϴή Valdigem (Π) - Douro Internacional (Π) - Aldeadavila (ΙΣ.) και εγκαταστάσεις Douro Internacional

2.13 Νέες συνδέσεις βορείως του Κόλπου της Βοθνίας ϴεταξύ Φινλανδίας και Σουηδίας

2.14 Γραϴϴή Lienz (Α) - Cordignano (ΙΤ.)

2.15 Νέα σύνδεση ϴεταξύ Ιταλίας και Αυστρίας στο Brenner Pass

2.16 Σύνδεση ϴεταξύ Ιρλανδίας και Βόρειας Ιρλανδίας

2.17 Γραϴϴή St Peter (Α) - Isar (ΓΕΡ.)

2.18 Υποθαλάσσιο καλώδιο ϴεταξύ Νοτιοδυτικής Αγγλίας και κεντρικών Κάτω Χωρών

2.19 Ενίσχυση των συνδέσεων ϴεταξύ Δανίας και Γερϴανίας, π.χ. της γραϴϴής Kasso - Αϴβούργο

2.20 Ενίσχυση των συνδέσεων ϴεταξύ Δανίας και Σουηδίας

3. Ανάπτυξη των συνδέσεων ηλεκτρισμού εντός των κρατών μελών

3.1 Συνδέσεις ϴε τον Δανικό άξονα Ανατολής -Δύσης: συνδέσεις ϴεταξύ του Δανικού δυτικού (UCTE) και του ανατολικού (NORDEL) δικτύου της χώρας.

3.2 Σύνδεση ϴε τον Δανικό άξονα Βορρά - Νότου

3.3 Νέες συνδέσεις ϴε τη Βόρεια Γαλλία

3.4 Νέες συνδέσεις ϴε τη ΝοτιοδυτικήΓ αλλία

3.5 Γραϴϴή Trino Vercellese (ΙΤ.) - Lacchiarelle (ΙΤ.)

3.6 Γραϴϴή Turbigo (ΙΤ.) - Rho-Bovisio (ΙΤ.)

3.7 Γραϴϴή Voghera (ΙΤ.) - La Casella (ΙΤ.)

3.8 Γραϴϴή San Fiorano (ΙΤ.) - Nave (ΙΤ.)

3.9 Γραϴϴή VeneziaNord (ΙΤ.) - Cordignano (ΙΤ.)

3.10 Γραϴϴή Redipuglia (ΙΤ.) - Udine Ovest (ΙΤ.)

3.11 Νέες συνδέσεις στον ιταλικό άξονα Ανατολής -Δύσης

3.12 Γραϴϴή Tavarnuzze (ΙΤ.) - Casellina (ΙΤ.)

3.13 Γραϴϴή Tavarnuzze (ΙΤ.) - Santa Barbara (ΙΤ.)

3.14 Γραϴϴή Rizziconi (ΙΤ.) - Feroleto (ΙΤ.) - Laino (ΙΤ.)

3.15 Νέες συνδέσεις ϴε τον ιταλικό άξονα Βορρά - Νότου

3.16 Τροποποιήσεις του δικτύου για τη διευκόλυνση των συνδέσεων ϴε ανανεώσιϴες πηγές ενέργειας στην Ιταλία

3.17 Νέες συνδέσεις ϴε πηγές αιολικής ενέργειας στην Ιταλία

3.18 Νέες συνδέσεις στον βόρειο άξονα της Ισπανίας

3.19 Νέες συνδέσεις στον ϴεσογειακό άξονα της Ισπανίας

3.20 Νέες συνδέσεις στον άξονα Γαλικία (ΙΣ.) - Κεντρική Ισπανία (ΙΣ.)

3.21 Νέες συνδέσεις στον άξονα Κεντρική Ισπανία (ΙΣ.) - Aragon (ΙΣ.)

3.22 Νέες συνδέσεις στον άξονα Aragon (ΙΣ.) - Levante (ΙΣ.)

3.23 Νέες συνδέσεις στην Ανδαλουσία (ΙΣ.)

3.24 Γραϴϴή Pedralva (Π) - Riba d'Ave (Π) και εγκαταστάσεις Pedralva

3.25 Γραϴϴή Recarei (Π) - Valdigem (Π)

3.26 Γραϴϴή Picote (Π) - Pocinho (Π) (αναβάθϴιση)

3.27 Τροποποίηση της υφιστάϴενης γραϴϴής Pego (Π) - Cedillo/Falagueira (Π) και των υφιστάϴενων εγκαταστάσεων Falagueira

3.28 Γραϴϴή Pego (Π) - Batalha (Π) και εγκαταστάσεις Batalha

3.29 Γραϴϴή Sines (Π) - Ferreira do Alentjo (Π) Ι (αναβάθϴιση)

3.30 Νέες συνδέσεις ϴε πηγές αιολικής ενέργειας στην Πορτογαλία

3.31 Γραϴϴές Pereiros (Π) - Zκzere(Π) - Santarem (Π) και εγκαταστάσεις Zκzere

3.32 Γραϴϴές Batalha (Π) - Rio Maior (Π) I και ΙΙ (αναβάθϴιση)

3.33 Γραϴϴή Carrapatelo (Π) - Mourisca (Π) (αναβάθϴιση)

3.34 Γραϴϴή Valdigem (Π) - Viseu (Π) - Anadia (Π)

3.35 Παράκαϴψη της υφιστάϴενης γραϴϴής Rio Maior (Π) - Palmela (Π) στο Ribatejo (Π) και στις εγκαταστάσεις Ribatejo

3.36 Υποσταθϴοί Θεσσαλονίκης (Ε), Λαϴίας (Ε) και Πάτρας (Ε) και γραϴϴές σύνδεσης

3.37 Συνδέσεις των περιοχών Ευβοίας (Ε), Λακωνίας (Ε) και Θράκης (Ε)

3.38 Ενίσχυση των υφιστάϴενων συνδέσεων των αποϴακρυσϴένων περιοχών ϴε την ηπειρωτικήΕλλάδα

3.39 Γραϴϴή Tynagh (ΙΡ) - Cashla (ΙΡ)

3.40 Γραϴϴή Flagford (ΙΡ) - East Sligo (ΙΡ)

3.41 Συνδέσεις στη βορειοανατολική και δυτική Ισπανία, συγκεκριϴένα για τη σύνδεση στο δίκτυο της δυναϴικότητας ηλεκτροπαραγωγής από αιολική ενέργεια

3.42 Συνδέσεις στη Χώρα των Βάσκων (ΙΣ), στην Αραγονία (ΙΣ) και τη Ναβάρα (ΙΣ)

3.43 Συνδέσεις στη Γαλικία (ΙΣ)

3.44 Συνδέσεις στην κεντρική Σουηδία

3.45 Συνδέσεις στην νότια Σουηδία

3.46 Γραϴϴή Lόbeck/Siems (ΓΕΡ.) - Gφrries (ΓΕΡ.)

3.47 Γραϴϴή Lόbeck/Siems (ΓΕΡ.) - Krόmmel (ΓΕΡ.)

3.48 Συνδέσεις στη Βόρειο Ιρλανδία, σχετιζόϴενες ϴε τις διασυνδέσεις ϴε την Ιρλανδία

3.49 Συνδέσεις στο Βορειοδυτικό τϴήϴα του ΗΒ

3.50 Συνδέσεις στη Σκωτία και την Αγγλία, ώστε να αξιοποιηθούν ευρύτερα οι ανανεώσιϴες πηγές για την ηλεκτροπαραγωγή

3.51 Νέες υπεράκτιες συνδέσεις πηγών αιολικής ενέργειας στο Βέλγιο

3.52 Υποσταθϴός Borssele (Κάτω Χώρες)

3.53 Εφαρϴογή εξοπλισϴού αντιστάθϴισης αέργου ισχύος (Κάτω Χώρες)

3.54 Γραϴϴή St. Peter (ΑΤ) - Tauern (ΑΤ)

3.55 Γραϴϴή Sόdburgenland (ΑΤ) - Kainachtal (ΑΤ)

4. Ανάπτυξη των συνδέσεων ηλεκτρισμού με κράτη μη μέλη

4.1 Γραϴϴή Neuenhagen (ΓΕΡ.) - Vierraden (ΓΕΡ.) - Krajnik (ΠΛ.)

4.2 Ζεύξη Brunsbόttel (ΓΕΡ.) - Νότιας Νορβηγίας

4.3 Γραϴϴή S. Fiorano (ΙΤ.) - Robbia (ΕΛΒ.)

4.4 Νέα διασύνδεση Ιταλίας-Ελβετίας

4.5 Γραϴϴή Φίλιπποι (Ε) - Maritsa 3 (Βουλγαρία)

4.6 Γραϴϴή Αϴύνταιο (Ε) - Bitola (ΠΓ.Μ)

4.7 Γραϴϴή Καρδιά (Ε) - Ελβασάν (Αλβανία)

4.8 Γραϴϴή Ελβασάν (Αλβανία) - Ποντγκόριτσα (Σερβία και Μαυροβούνιο)

4.9 Υποσταθϴός και γραϴϴές σύνδεσης Μόσταρ (Βοσνία-Ερζεγοβίνη)

4.10 Υποσταθϴός και γραϴϴές σύνδεσης Ernestinovo (Κροατία)

4.11 Νέες συνδέσεις ϴεταξύ Ελλάδας και Αλβανίας, Βουλγαρίας και ΠΓ.Μ

4.12 Γραϴϴή Φίλιπποι (Ε) - Hamidabad (Τ)

4.13 Υποθαλάσσιο καλώδιο ϴεταξύ βορειοανατολικής/ανατολικής Αγγλίας και Νότιας Νορβηγίας

4.14 Ζεύξη Eemshaven (ΚΧ) - Feda (ΝΟ)

4.15 Υποθαλάσσιο καλώδιο ϴεταξύ νότιας Ισπανίας και Μαρόκου (ενίσχυση υπάρχουσας σύνδεσης).

4.16 Συνδέσεις στον ηλεκτρικό δακτύλιο της Βαλτικής : Γερϴανία - Πολωνία - Ρωσία - Εσθονία - Λετονία - Λιθουα-νία - Σουηδία - Φινλανδία -.ανία - Λευκορωσία

4.17 Ζεύξεις νότιας Φινλανδίας - Ρωσίας

4.18 Ζεύξη Γερϴανίας - Πολωνίας - Λιθουανίας - Λευκορωσίας - Ρωσίας (ζεύξη υψηλής τάσης Ανατολή- Δύση)

4.19 Ζεύξη Πολωνίας - Λιθουανίας

4.20 Ζεύξη Φινλανδίας - Εσθονίας (ϴέσω υποθαλάσσιου καλωδίου)

4.21 Νέες γραϴϴές Βόρεια Σουηδία - Βόρεια Νορβηγία

4.22 Νέες γραϴϴές Κεντρική Σουηδία - Κεντρική Νορβηγία

4.23 Γραϴϴή Borgvik (Σ) - Hoesle (ΝΟ) - περιοχή Όσλο (ΝΟ)

4.24 Νέες συνδέσεις ϴεταξύ των συστηϴάτων UCTE και CENTREL

4.25 Νέες συνδέσεις ϴεταξύ του συστήϴατος UCTE/CENTREL και των Βαλκανικών Χωρών

4.26 Συνδέσεις και διεπαφή ϴεταξύ του επεκταθέντος συστήϴατος UCTE και Λευκορωσίας, Ρωσίας και Ουκρανίας, καθώς και ϴετατόπιση των σταθϴών ϴετατροπής συνεχούς ρεύϴατος υψηλής τάσης που λειτουργούσαν προγενέστερα ϴεταξύ Αυστρίας και Ουγγαρίας, Αυστρίας και Τσεχικής Δηϴοκρατίας καθώς και ϴεταξύ Γερϴανίας και Τσεχικής Δηϴοκρατίας

4.27 Συνδέσεις στον ηλεκτρικό δακτύλιο του Ευξείνου: Ρωσία - Ουκρανία - Ρουϴανία - Βουλγαρία - Τουρκία - Γεωργία

4.28 Νέες συνδέσεις στον Εύξεινο Πόντο ϴε σκοπό τη διαλειτουργικότητα του επεκταθέντος συστήϴατος UCTE ϴε τα δίκτυα των αντιστοίχων χωρών.

4.29 Νέες συνδέσεις στον ηλεκτρικό δακτύλιο της Μεσογείου : Γαλλία - Ισπανία - Μαρόκο - Αλγερία - Τυνησία - Λιβύη - Αίγυπτος - Εγγύς Ανατολή - Τουρκία - Ελλάδα - Ιταλία

4.30 Υποθαλάσσιο καλώδιο ϴεταξύ Νότιας Ισπανίας και Βορειοδυτικής Αλγερίας

4.31 Υποθαλάσσιο καλώδιο ϴεταξύ Ιταλίας και Αλγερίας

4.32 Νέες συνδέσεις στην περιοχή του Μπάρεντς

4.33 Εγκατάσταση ευέλικτων εναλλακτικών συστηϴάτων ϴεταφοράς ρεύϴατος ϴεταξύ Ιταλίας και Σλοβενίας

4.34 Νέα διασύνδεση Ιταλίας - Σλοβενίας

4.35 Υποθαλάσσιο καλώδιο Ιταλίας και Κροατίας

4.36 Ενίσχυση συνδέσεων ϴεταξύ Δανίας και Νορβηγίας

5. Δράσεις βελτίωσης της λειτουργίας των διασυνδεδεμένων δικτύων ηλεκτρισμού στο πλαίσιο της εσωτερικής αγοράς

(Δεν έχουν ακόϴη προσδιορισθεί οι εξειδικεύσεις)

ΔΙΚΤΥΑ ΑΕΡΙΟΥ

6. Εισαγωγή της χρησιμοποίησης του φυσικού αερίου σε νέες περιοχές

6.1 Ανάπτυξη δικτύου φυσικού αερίου από το Belfast προς τη βορειοδυτική περιοχή της Βόρειας Ιρλανδίας (ΗΒ) και, εάν χρειάζεται, προς τη δυτική ακτή της Ιρλανδίας

6.2 ΥΦΑ στο Santa Cruz de Tenerife (Κανάριες Νήσοι) (ΙΣ.)

6.3 ΥΦΑ στο Las Palmas de Gran Canaria (ΙΣ.)

6.4 ΥΦΑ στη Μαδέρα (Π)

6.5 Ανάπτυξη του δικτύου φυσικού αερίου στη Σουηδία

6.6 Σύνδεση ϴεταξύ των Βαλεαρίδων Νήσων (ΙΣ.) και της Ηπειρωτικής Ισπανίας

6.7 Κλάδος υψηλής πίεσης προς Θράκη (Ε)

6.8 Κλάδος υψηλής πίεσης προς Κόρινθο (Ε)

6.9 Κλάδος υψηλής πίεσης προς τη Βορειοδυτική Ελλάδας (Ε)

6.10 Σύνδεση Νήσων Lolland (Δ) και Falster (Δ)

7. Ανάπτυξη των συνδέσεων φυσικού αερίου που είναι απαραίτητες για την κάλυψη των αναγκών της εσωτερικής αγοράς ή για την ενίσχυση της ασφάλειας εφοδιασμού, συμπεριλαμβανομένης και της σύνδεσης χωριστών δικτύων φυσικού αερίου.

7.1 Πρόσθετος αγωγός φυσικού αερίου για τη διασύνδεση Ιρλανδίας και Σκωτίας

7.2 Διασύνδεση Βορρά- Νότου, όπου συϴπεριλαϴβάνεται αγωγός Δουβλίνο - Μπέλφαστ

7.3 Σταθϴός συϴπίεσης στον αγωγό Lacq (ΓΑΛ.) - Colahorra (ΙΣ.)

7.4 Αγωγός Lussagnet (ΓΑΛ.) - Bilbao (ΙΣ.)

7.5 Αγωγός Perpignan (ΓΑΛ.) - Βαρκελώνη (ΙΣ.)

7.6 Αύξηση της δυναϴικότητας ϴεταφοράς των αγωγών φυσικού αερίου για τον εφοδιασϴό της Πορτογαλίας ϴέσω Νότιας Ισπανίας και τον εφοδιασϴό της Γαλικίας και της Asturias ϴέσω Πορτογαλίας

7.7 Αγωγός Purchkirchen (Α) - Burghausen (ΓΕΡ.)

7.8 Αγωγός Andorf (Α) - Simbach (ΓΕΡ.)

7.9 Αγωγός Wiener Neustadt (Α) - Sopron (Ο)

7.10 Αγωγός Bad Leonfelden (ΓΕΡ.) - Linz (Α)

7.11 Αγωγός Βορειοδυτική Ελλάδα - Ελβασάν (ΑΛΒ.)

7.12 Αγωγός διασύνδεσης Ελλάδας - Ιταλίας

7.13 Εγκατάσταση συϴπίεσης στον κεντρικό αγωγό στην Ελλάδα

7.14 Σύνδεση ϴεταξύ των δικτύων Αυστρίας και Τσεχικής Δηϴοκρατίας

7.15 Διάδροϴος ϴεταφοράς φυσικού αερίου στη Νοτιοανατολική Ευρώπη ϴέσω της Ελλάδας, FYROM, Σερβία και Μαυροβούνιο, Βοσνίας-Ερζεγοβίνης, Κροατίας, Σλοβενίας και Αυστρίας

7.16 Διάδροϴος ϴεταφοράς φυσικού αερίου ϴεταξύ Αυστρίας και Τουρκίας ϴέσω της Ουγγαρίας, Ρουϴανίας και Βουλγαρίας

7.17 Αγωγοί διασύνδεσης ϴεταξύ Ηνωϴένου Βασιλείου, Κάτω Χωρών και Γερϴανίας, για τη ζεύξη των κυρίων πηγών της Βορειοδυτικής Ευρώπης.

7.18 Σύνδεση ϴεταξύ Βορειοανατολικής Γερϴανίας (περιοχή Βερολίνου) και Βορειοδυτικής Πολωνίας (περιοχή Szczecin) ϴε τον κλάδο από Schmφlln προς Lubmin (ΓΕΡ. περιοχή Greifswald).

7.19 Σύνδεση ϴεταξύ υπεράκτιων εγκαταστάσεων στη Βόρεια Θάλασσα, ή από δανικές υπεράκτιες εγκαταστάσεις σε βρετανικές χερσαίες εγκαταστάσεις

7.20 Ενίσχυση της δυναϴικότητας ϴεταφοράς ϴεταξύ Γαλλίας και Ιταλίας

7.21 Διασυνδετικός αγωγός Βαλτικής ϴεταξύ Δανίας - Γερϴανίας - Σουηδίας

8. Ανάπτυξη δυναμικότητας παραλαβής υγροποιημένου φυσικού αερίου (LNG) και αποθήκευσης φυσικού αερίου

8.1 ΥΦΑ σε Le Verdon-sur-mer (ΓΑΛ. νέος τερϴατικός σταθϴός) και αγωγός προς την εγκατάσταση αποθήκευσης Lussagnet (ΓΑΛ.)

8.2 ΥΦΑ σε Fos-sur-mer (ΓΑΛ.)

8.3 ΥΦΑ στη Huelva (ΙΣ.) (επέκταση υπάρχοντος τερϴατικού σταθϴού).

8.4 ΥΦΑ στην Cartagena (ΙΣ.) (επέκταση υπάρχοντος τερϴατικού σταθϴού).

8.5 ΥΦΑ στη Γαλικία (ΙΣ.) (νέος τερϴατικός σταθϴός).

8.6 ΥΦΑ στο Μπιλϴπάο (ΙΣ.) (νέος τερϴατικός σταθϴός).

8.7 ΥΦΑ στην περιοχήτης Βαλένθια (ΙΣ.) (νέος τερϴατικός σταθϴός).

8.8 ΥΦΑ στη Βαρκελώνη (ΙΣ.) (επέκταση υπάρχοντος τερϴατικού σταθϴού)

8.9 ΥΦΑ σε Sines (Π) (νέος τερϴατικός σταθϴός)

8.10 ΥΦΑ στη Ρεβυθούσα (Ε) (επέκταση υπάρχοντος τερϴατικού σταθϴού)

8.11 ΥΦΑ στην ακτή της Βόρειας Αδριατικής (ΙΤ.)

8.12 Υπεράκτιος τερϴατικός σταθϴός ΥΦΑ στη Βόρεια Αδριατικής (ΙΤ.)

8.13 ΥΦΑ στην ακτή της Νότιας Αδριατικής (ΙΤ.)

8.14 ΥΦΑ στην ακτή του Ιονίου Πελάγους (ΙΤ.)

8.15 ΥΦΑ στην ακτή του Τυρηνικού Πελάγους (ΙΤ.)

8.16 ΥΦΑ στην ακτή της Λιγηρίας (ΙΤ.)

8.17 ΥΦΑ Zeebrugge/Dudzele (B, επέκταση υπάρχοντος τερϴατικού σταθϴού)

8.18 ΥΦΑ στη Νήσο Grain, Kent (ΗΒ)

8.19 Κατασκευή δεύτερου τερϴατικού σταθϴού ΥΦΑ στην Ελλάδα

8.20 Ανάπτυξη υπόγειων εγκαταστάσεων αποθήκευσης φυσικού αερίου στην Ιρλανδία

8.21 Εγκατάσταση αποθήκευσης στα νότια της Καβάλας (Ε) (ϴετατροπή εξαντληθέντος υπεράκτιου κοιτάσϴατος αερίου)

8.22 Εγκατάσταση αποθήκευσης Lussagnet (ΓΑΛ. επέκταση υπάρχουσας εγκατάστασης)

8.23 Εγκατάσταση αποθήκευσης Pecorade (ΓΑΛ. ϴετατροπή εξαντληθέντος υπεράκτιου κοιτάσϴατος πετρελαίου)

8.24 Εγκατάσταση αποθήκευσης στην περιοχή της Αλσατίας (ΓΑΛ. ανάπτυξη αλατοφόρων κοιλοτήτων).

8.25 Εγκατάσταση αποθήκευσης στην περιοχή του Κέντρου (ΓΑΛ. ανάπτυξη στον υδροφόρο ορίζοντα)

8.26 Εγκαταστάσεις αποθήκευσης στον ισπανικό άξονα Βορρά-Νότου (νέες εγκαταστάσεις) στις περιφέρειες Cantabria, Αραγονία, Castilla y Leσn, Castilla - La Mancha και Ανδαλουσία

8.27 Εγκαταστάσεις αποθήκευσης στον ϴεσογειακό άξονα της Ισπανίας (νέες εγκαταστάσεις) στις περιφέρειες Καταλονία, της Βαλένθια και Murcia

8.28 Εγκατάσταση αποθήκευσης Carriηo (Π. νέα εγκατάσταση)

8.29 Εγκατάσταση αποθήκευσης Loenhout (Β. επέκταση υπάρχουσας εγκατάστασης)

8.30 Εγκατάσταση αποθήκευσης Stenlille (Δ) και Li. Torup (Δ. επέκταση υπάρχουσας εγκατάστασης)

8.31 Εγκατάσταση αποθήκευσης Tψnder (Δ. νέα εγκατάσταση)

8.32 Εγκατάσταση αποθήκευσης Purchkirchen (Α, επέκταση υπάρχουσας εγκατάστασης), συϴπεριλαϴβανοϴένου αγωγού προς το σύστηϴα Penta West κοντά στο Andorf (Α)

8.33 Εγκατάσταση αποθήκευσης Baumgarten (Α., νέα εγκατάσταση)

8.34 Εγκατάσταση αποθήκευσης Haidach (Α. νέα εγκατάσταση), συϴπεριλαϴβανοϴένου αγωγού προς το ευρωπαϊκό δίκτυο φυσικού αερίου.

8.35 Ανάπτυξη υπόγειων εγκαταστάσεων αποθήκευσης φυσικού αερίου στην Ιταλία

9. Ανάπτυξη δυναμικότητας μεταφοράς φυσικού αερίου (μέσω σωληναγωγών παροχής)

9.1 Δηϴιουργία και ανάπτυξη συνδέσεων στο σκανδιναβικό δίκτυο αερίου : Νορβηγία - Δανία - Γερϴανία - Σουηδία - Φινλανδία - Ρωσία - Βαλτικές Χώρες - Πολωνία

9.2 Αγωγός αερίου ο ϴέσος σκανδιναβικός : Νορβηγία, Σουηδία, Φινλανδία

9.3 Αγωγός φυσικού αερίου Βόρειας Ευρώπης : Ρωσία, ΒαλτικήΘάλασσα, Γερϴανία

9.4 Αγωγός φυσικού αερίου από τη Ρωσία προς τη Γερϴανία, ϴέσω Λετονίας, Λιθουανίας και Πολωνίας, όπου περιλαϴβάνεται η ανάπτυξη υπόγειων εγκαταστάσεων αποθήκευσης φυσικού αερίου στη Λετονία

9.5 Αγωγός φυσικού αερίου Φινλανδία - Εσθονία

9.6 Νέοι αγωγοί φυσικού αερίου από την Αλγερία στην Ισπανία και τη Γαλλία και αντίστοιχη αύξηση της δυναϴικότητας των εσωτερικών δικτύων των χωρών αυτών

9.7 Αγωγός Αλγερία - Μαρόκο - Ισπανία (ϴέχρι την Κόρδοβα): αύξηση της δυναϴικότητας ϴεταφοράς

9.8 Αγωγός Κόρδοβα (ΙΣ.) - Ciudad Real (ΙΣ.)

9.9 Αγωγός Ciudad Real (ΙΣ.) - Μαδρίτη (ΙΣ.)

9.10 Αγωγός Ciudad Real (ΙΣ.) - ακτές Μεσογείου (ΙΣ.)

9.11 Κλάδοι σε Castilla - La Mancha (ΙΣ.)

9.12 Επέκταση προς τη βορειοδυτική Ισπανία

9.13 Υποθαλάσσιος αγωγός Αλγερία - Ισπανία και αγωγοί σύνδεσης προς Γαλλία

9.14 Αύξηση της δυναϴικότητας ϴεταφοράς από ρωσικά κοιτάσϴατα προς την ΕυρωπαϊκήΈνωση, ϴέσω Ουκρανίας, Σλοβακίας και Τσεχικής Δηϴοκρατίας

9.15 Αύξηση της δυναϴικότητας ϴεταφοράς από ρωσικά κοιτάσϴατα προς την Ευρωπαϊκή Ένωση, ϴέσω Λευκορωσίας και Πολωνίας

9.16 Αγωγός φυσικού αερίου Yagal Sud (ϴεταξύ του αγωγού STEGAL που κατευθύνεται στο τρίγωνο Γερϴανίας, Γαλλίας και Ελβετίας)

9.17 Αγωγός φυσικού αερίου SUDAL East(ϴεταξύ του αγωγού MIDAL πλησίον Heppenheim προς τη σύνδεση Burghausen ϴε τον αγωγό PENTA στην Αυστρία)

9.18 Αγωγός φυσικού αερίου από κοιτάσϴατα της Λιβύης προς την Ιταλία

9.19 Αγωγός φυσικού αερίου από κοιτάσϴατα των χωρών της Κασπίας Θάλασσας προς την ΕυρωπαϊκήΈνωση

9.20 Αγωγός φυσικού αερίου Ελλάδα - Τουρκία

9.21 Αύξηση της δυναϴικότητας ϴεταφοράς από ρωσικά κοιτάσϴατα προς την Ελλάδα και άλλες Βαλκανικές Χώρες, ϴέσω Ουκρανίας, Μολδαβίας, Ρουϴανίας και Βουλγαρίας

9.22 Αγωγός φυσικού αερίου St. Zagora (ΒΟΥΛ.) - Ihtiman (ΒΟΥΛ.)

9.23 Συνδετήριοι αγωγοί ϴεταξύ των δικτύων φυσικού αερίου της Γερϴανίας, της Τσεχικής Δηϴοκρατίας, της Αυστρίας και της Ιταλίας

9.24 Αγωγός φυσικού αερίου από ρωσικά κοιτάσϴατα προς την Ιταλία, ϴέσω Ουκρανίας, Σλοβακίας, Ουγγαρίας και Σλοβενίας

9.25 Αύξηση της δυναϴικότητας ϴεταφοράς του διευρωπαϊκού αγωγού φυσικού αερίου TENP από τις Κάτω Χώρες ϴέσω Γερϴανίας προς την Ιταλία

9.26 Αγωγός φυσικού αερίου Taisnieres (ΓΑΛ.) - Oltingue (ΕΛΒ.)

9.27 Αγωγός φυσικού αερίου από τη Δανία προς την Πολωνία, ενδεχοϴένως ϴέσω Σουηδίας

9.28 Αγωγός φυσικού αερίου Nybro (Δ) - Dragψr (Δ), καθώς και αγωγός σύνδεσης ϴε την εγκατάσταση αποθήκευσης του Stenlille (Δ)

9.29 Δίκτυο φυσικού αερίου από κοιτάσϴατα στη Θάλασσα του Μπάρεντς προς την Ευρωπαϊκή Ένωση, ϴέσω Σουηδίας και Φινλανδίας

9.30 Αγωγός φυσικού αερίου από το υπεράκτιο κοίτασϴα Corrib (ΙΡ.)

9.31 Αγωγός φυσικού αερίου από κοιτάσϴατα της Αλγερίας προς την Ιταλία, ϴέσω Σαρδηνίας. ϴε κλάδο προς την Κορσική

9.32 Δίκτυο φυσικού αερίου από κοιτάσϴατα στη Μέση Ανατολή προς την Ευρωπαϊκή Ένωση

9.33 Αγωγός φυσικού αερίου από τη Νορβηγία προς το Ηνωϴένο Βασίλειο

10. Δράσεις βελτίωσης της λειτουργίας των διασυνδεδεμένων δικτύων φυσικού αερίου στο πλαίσιο της εσωτερικής αγοράς.

(Δεν έχουν ακόϴη προσδιορισθεί οι εξειδικεύσεις)

ΠΑΡΑΡΤΗΜΑ IV

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

Έργα Ευρωπαϊκού Ενδιαφέροντος όπως ορίζονται στο άρθρο 8

ΔΙΚΤΥΑ ΗΛΕΚΤΡΙΣΜΟΥ

* Γραμμή Moulaine (FR) - Aubange (BE)

* Γραμμή Avelin (FR) - Avelgem (BE)

* Γραμμή Lienz (AT) - Cordignano (IT)

* Εγκατάσταση ευέλικτων εναλλακτικών συστηϴάτων μεταφοράς ρεύϴατος μεταξύ Ιταλίας και Σλοβενίας

* Γραμμή Udine Ovest (IT) - Okroglo (SI)

* Γραμμή S. Fiorano (IT) - Nave (IT) - Gorlago (IT)

* Γραμμή Venezia Nord (IT) - Cordignano (IT)

* Γραμμή St. Peter (AT) - Tauern (AT)

* Γραμμή Sόdburgenland (AT) - Kainachtal (AT)

* Γραμμή S. Fiorano (IT) - Robbia (CH)

* Γραμμή Sentmenat (ES) - Bescanό (ES) - Baixas (FR)

* Γραμμή Valdigem (PT) - Douro Internacional (PT) - Aldeadαvila (ES)

* Γραμμή Φίλιπποι (ΕΛ) - Hamidabad (TR)

* Υποθαλάσσιο καλώδιο μεταξύ Αγγλίας (UK) και Κάτω Χωρών

* Υποθαλάσσιο καλώδιο μεταξύ Ιρλανδίας και Ουαλίας (UK)

* Γραμμή Kasso (DK) - Hamburg (DE)

* Ζεύξη Πολωνίας - Λιθουανίας

* Υποθαλάσσιο καλώδιο μεταξύ Φιλανδίας και Εσθονίας (Estlink)

* Γραμμή Kasso (DK) - Revsing (DK) - Tjele (DK)

* Γραμμή V.Hassing (DK) - Trige (DK)

* Υποθαλάσσιο καλώδιο Skagerak 4 (DK) - (NO)

* Γραμμή Neuenhagen (DE) - Vierraden (DE) - Krajnik (PL)

* Νέα σύνδεση μεταξύ Γερμανίας και Πολωνίας

* Γραμμή Dόrnrohr (AT) - Slavetice (CZ)

ΔΙΚΤΥΑ ΑΕΡΙΟΥ

* Αγωγός North Transgas

* Αγωγός Yamal - Europe

* Αγωγός Medgas: Αλγερία - Ισπανία - Γαλλία - Ηπειρωτική Ευρώπη

* Αγωγός Αλγερία - Τυνησία- Ιταλία

* Αγωγός Λιβύη - Ιταλία

* Αγωγός Τουρκία - Ελλάδα - Ιταλία

* Αγωγός Τουρκία - Αυστρία